text:
Basa Sunda minangka basa nu dipaké kurang leuwih ku 27,000,000 jalma di wewengkon kulon pulo Jawa, atawa 13,6% ti populasi Indonésia.
Basa Sunda kagolongkeun kana famili basa Austronésia – Malayo-Polinésia – Malayo Kulon-Polinésia – Sundik nu mibanda sababaraha dialék/logat dumasar padumukan jalmana:
Parahiangan, ngawengku sabagian badag Tatar Sunda, minangka dialék utama (basa lulugu) basa Sunda nu diajarkeun ti mimiti sakola dasar (SD) nepi ka sakola menengah pertama (SLTP), nu ayeuna diajarkeun ogé di SMA sanggeusna kaluar kaputusan ti Gubernur Jawa Barat.
Fonologi
Kiwari, sakumaha di sakabéh wewengkon Indonésia, basa Sunda ditulis dina aksara Latin. Aya tujuh sora vokal: a, e (pepet), é, i, o, u, jeung eu; tanpa diftong. Konsonan kawakilan ku aksara b, c, d, g, h, j, k, l, m, n, p, r, s, t, w, y, ny, jeung ng. Konsonan séjén nu datang ti basa deungeun, misalna basa Arab atawa basa Inggris, lolobana dialihbasakeun kana konsonan utama tadi: f -> p, v -> p, sy -> s, sh -> s, z -> j, jeung kh -> h.
Tata Basa
- Artikel utama: Tata Basa Sunda
Tata basa Sunda kaasup anu basajan dibandingkeun basa-basa lainna. Aya sawatara ciri basa Sunda, nyaéta:
- taya parubahan kecap dumasar waktu, anu dina basa Inggris disebut tenses. Pikeun nangtukeun waktu, kalimah cukup diwuwuhan ku sawatara kecap saperti kamari, ayeuna, tadi, jsb.
- teu ngabogaan gender dina kecap-kecapna. Kukituna taya parobahan dina kecap-kecapna lantaran ditujukeun ka gender nu béda.
Sistem Tinulis
- Artikel utama: Aksara Sunda
Dina sajarahna, basa Sunda kungsi ditulis ku rupa-rupa aksara, diantarana:
- aksara Pallawa atawa aksara Pra-Nagari anu dipaké pikeun nuliskeun basa Sangsakerta, dipaké nepi ka abad ka-7,
- aksara Sunda Kuna anu diturunkeun tina aksara Pallawa.
- aksara Cacarakan atawa aksara Jawa, sacara umum marengan asupna Islam jeung kaadaban Jawa ka Cirebon (abad ka-16) jeung Priangan (abad ka-17),
- aksara Pegon, utamana di lingkungan pasantrén, ku asupna ajaran Islam ti tatar Arab,
- aksara Latin, mimiti dipaké ahir abad ka-19, diwanohkeun ku pangjajah Walanda.
Sacara resmi, pamaréntah Jawa Kulon ngaliwatan Perda taun 2003 geus ngarojong aksara Sunda pikeun pakéeun sapopoé.
Tata Krama
- Artikel utama: Tatakrama Basa Sunda
Tatakrama minangka hiji hal anu ogé leket dina basa Sunda, utamana dina dialék utamana (Parahiangan). Sanajan sawatara nonoman Sunda kiwari nganggap yén diajar tatakrama basa Sunda téh hésé, tatakrama tetep diajarkeun di sakola-sakola lantaran ku tatakrama ieu diharepkeun sikep silihormat jeung silihajénan.
Gaya Basa
- Artikel utama: Gaya Basa (Sunda)
Kawas basa Indonésia, dina basa Sunda ogé aya sababaraha gaya basa, contona:
Sastra
- Artikel utama: Sastra Sunda
Basa Sunda euyeub ku rupa-rupa karya sastra, boh anu klasik atawa anu moderen, diantarana:
http://su.wikipedia.org/wiki/Basa_Sunda
Filed under: informasi | Tagged: carpon, guguritan, jangjawokan, pantun, sajak, sisindiran, sunda, wawacan | Leave a comment »


c: text/html

text:
Sangu
Sangu nyaéta béas (atawa sakapeung serealia séjén) anu geus dikulub (sarta diseupan). Prosés ngulub béas dipikawanoh ogé minangka 'tim'. Nyeupan diperlukeun pikeun ngabangkitkeun aroma sangu sarta leuwih ngabeyékeun tapi tetep kajaga konsistensina. Lamun nyieun sangu make cai loba nalika prosés ngulubna baris ngahasilkeun bubur.
Kelir sangu anu geus asak beda-beda gumantung kana jenis béas anu dipaké. Umumna, kelir sangu nyaéta bodas lamun béas anu dipaké boga warna bodas. Béas beureum atawa béas hideung baris ngahasilkeun kelir sangu anu sarupa jeung kelir béasna. Kandungan amilosa anu saeutik dina pati béas baris ngahasilkeun sangu anu condong leuwih transparan sarta lengket. Ketan, anu patina ngan ngandung saeutik amilosa sarta ampir kabéhanana mangrupa amilopektin, ngabogaan sipat sarupaning éta. Béas Jepang (japonica) pikeun sushi ngandung kadar amilosa kira-kira 12-15%, ku kituna sanguna leuwih lengket batan sangu anu dikonsumsi di Asia Tropika anu kadar amilosana kira-kira 20%. Umumna, béas kalawan kadar amilosa leuwih ti 24% baris ngahasilkeun sangu anu 'béar' (henteu leket, teuas, sarta gampang papisah).
Sangu didahar ku kalolobaan nu nyicingan Asia minangka sumber karbohidrat utama dina menu sapopoé. Sangu minangka kadaharan poko biasana disuguhkeun babarengan jeung deungeunna keur ngalengkepan rasa sarta ogé ngalengkepan kaperluan giji hiji jalma. Sangu bisa dikokolakeun deui babarengan jeung bahan kadaharan séjén jadi pasakan anyar, kawas dina sangu goréng, sangu konéng atawa sangu kabuli.

robotstxt: allowed

filter: keep


text:
Boyot = leumpang kendor bangun bareurat awak, mindeng katinggaleun batur
Deog/ pengkor = leumpang dingdet lantaran suku nu sabeulah rada pondok
Dohot-dohot = leumpang lalaunan bari semu dodongkoan cara peta nu ngadodoho
Egang/ egol = leumpang jiga budak nu anyar disunatan lantaran bisul dina palangkakan, jste.)
Gonjleng = leumpang awewe bari ngobah-ngobahkeun awak, haying narik perhatian lalaki
Ingkud-ingkudan/ jingkrung = leumpang teu bener lantaran nyeri suku, jste.
Jarigjeug/ jumarigijeug = leumpang bari semu rek labuh, biasana jalma nu geus kurang tanaga atawa nu kakara hudang gering.
Jingjet = leumpang semu hese ngalengkah lantaran cacad suku atawa make samping nu heureut teuing
Kepoh = leumpang teu bener lantaran tuur rada paadu (kawas aksara X)
Kukurubutan = leumpang rada dodongkoan dinu bala atawa dinu remet kakayon
Moyongkod/ mongkoy = leumpang anca rada dongko, nembongkeun ulat sieun atawa era
Narabas = leumpang di nu bala atawa din u remet kalawan teu midul cucuk, jsb.
Neker = leumpang di tempat nu nanjak pisan (netek)
Nelenden = leumpang budak, anca, pikalucueun
Niliktik = leumpang budak nu kakara bias leumpang gancang, titiliktikan ka ditu ka dieu
Nolog = lempang talag-tolog (lantaran teu awas) di nu poek
Noyod = leumpang nurutkeun karep sorangan, teu malire ka nu nyaram
Ngabadaus = leumpang semu gancang, teu luak lieuk
Ngabengbeos/ mengpeos = leumpang teu luak lieuk, biasana lantaran aya kakeuheul, kateusugema, jste.
Ngabring = leumpang babarengan (lobaan)
Ngabrul = kaluar atawa indit babarengan
Ngaburudul = kaluar lobaan ti tempat
Ngadaligdeug/ dalugdag-daligdeug = leumpang kawas nu mabok, kawas nu rek titotolonjong, jarugjag-jarigjeug
Ngadedod = (awewe) nu leumpang anca, sarta biritna ka kenca ka katuhu
Ngadigdig = leumpang gancang sarta segut
Ngadigleu = leumpang kendor, semu bareurat ngalengkah
Ngadudud = leumpang gancang teu luak-lieuk
Ngagandeuang = leumpang bari dada ajeg, bari keupat laun
Ngageang =leumpang semu egang
Ngageblay = leumpang awewe, anca, bari keupat laun, geblay-geblay
Ngageblig = leumpang bari neundeut-neundeutkeun suku tepi kadenge sora blig, blig, blig, sabalikna tina keketeyepan.
Ngageboy = leumpang awewe nu rada lintuh, awakna semu leuleus
Ngagegag = leumpang kendor semu bareurat awak
Ngageyot/ ngagiyet = leumpang awewe bari semu ngobah-ngobahkeun bujur
Ngageuyeunggeung = leumpang laun nu keur gering atawa nu kakara hudang gering
Ngagidig/ ngagedig = leumpang gancang sarta segut (sarua jeung ngadigdig)
Ngagigeug = leumpang semu beurat ku awak, oyag ka kenca ka katuhu.
Ngagilincing = sesebutan nu keur leumpang teu mawa naon-naon
Ngagiplek = leumpang awewe bari semu ngagutak-gitek bujur
Ngalanggeor = leumpang awewe, biasana nu lenggik, nu alus katempona
Ngalejeg/ lajag-lejeg = leuleumpangan dihareupeun batur bari ambek
Ngalenghoy = leumpang alon lantaran cape
Ngaleut = leumpang babarengan (jalma na leuwih loba tibatan ngabring)
Ngaleyad = leumpang anca diaplen
Ngantay = sarua jeung ngaleut
Ngeungkeuy = saharti jeung ngaleut
Ngeteyep = leumpang laun (biasana nu keur ngintip) sieun kadenge/ katempo ku batur
Ngincid = leumpang gancang sorangan
Ngingkig = leumpang ganjang teu luak-lieuk
Ngiciprit = leumpang keur waktu hujan atawa loba keneh cileuncang
Nyelenceng = leumpang gancang sosoranganan, miheulaan batur
Ngungkug = leumpang gancang teu luak-lieuk
Nyerenteng/ nyirinting = leumpang semu lumpat nyampeurkeun batur (bari ambek)
Rarampeolan = leumpang semu leuleus (nu keur mabok, jste.)
Rincug = leumpang teu bener lantaran nyeri dampal suku, atawa leumpang di nu bala sieun kacugak lantaran teu make sandal/ sapatu
Sasampoyongan = leumpang gagaleongan (nu keur mabok, jste.)
Seseleket = leumpang di antara jelema loba
Seselendep = sarua jeung seseleket
Singkang = leumpang semu jegar lantaran sukuna (ti lebah tuur ka handap) semu kaluar, sabalikna tina kepoh)
Tonggoy = lumping teu luak lieuk, bari tungkul, teu mirosea ka nu ngageroan
Totolonjongan = leumpang kawas nu rek tijongjolong
Turugtug, nurugtug = leumpang gancang di nu mudun
Tuturubun = leumpang turun rurusuhan, buru-buru
https://manuskripkesunyian.wordpress.com/2008/07/04/rupa-rupa-leumpang/


text:
Hideki Tojo
- Dina Ngaran Jepang, ngaran kulawarga nyaeta Tojo.
Hideki Tojo (Kyūjitai: 東條 英機; Shinjitai: 東条 英機; Tōjō Hideki ) (30 Désémber 1884 – 23 Désémber 1948) nyaeta saurang Jendral di Tentara Kakaisaran Jepang tur Perdana Mentri Jepang ka-40 salila Perang Dunya II, ti 18 Oktober 1941 nepi ka 22 Juli 1944. Sanggeus tamat perang, Tojo was dihukum mati keur kajahatan perang ku International Military Tribunal of the Far East.
Catetan[édit | sunting sumber]
Tumbu kaluar[édit | sunting sumber]
- National Diet Library photos and biography
- Hideki Tojo Biography.
- Hideki Tojo Quotes
- Trial Watch
- Address by Tojo Hideki, Premier of Japan
- Nu dihukum di Pangbuian Tokyo
- Urang Jepang nu dihukum alatan kajahatan perang
- Nu dihukum alatan kajahatan agrési internasional
- Nu dihukum alatan kajahatan keur kamanusaan
- Nu babar taun 1884
- Nu pupus taun 1948
- Urang Tokyo
- Pulitisi nu diéksekusi
- Jéndral Jepang
- Urang Jepang nu anti komunis
- Nu dihukum gantung
- Perdana Mentri nu diéksekusi
- Perdana Mentri Jepang
- Pupuhu pulitik Perang Dunya II


text:
Kampung adat Cireundeu
Kampung adat Cireundeu nya éta hiji kampung nu ayana di lamping Gunung Kunci, Gunung Ciménténg jeung Gunung Gajahlangu.[1] Sacara administratif mah perenahna téh di Kalurahan Leuwigajah, Kecamatan Cimahi Selatan, Kota Cimahi.[1] Teu jauh ti Tempat Pembuangan Akhir (TPA) Leuwigajah.[1]
Istilah Cireundeu diwangun ku dua kecap, nya éta ci (cai) jeung reundeu.[1] Reundeu nya éta ngaran hiji daun nu ayana di leuweung sarta bisa dilalab jiga daun sampeu.[1] Ceuk kolot baheula mah daun reundeu téh sok digunakeun pikeun ubar panyakit leungeun.[1] Kiwari éta daun téh geus hésé dipanggihanana.[1]
Secara fisik, Cireundeu teu béda jauh jeung kampung biasa.[1] Utamana dina segi wangunan imah-imah pendudukna.[1] Di antarana maké hateup tina kenténg, batana ditémbok, jandélana tina kaca, jeung méh sakabéh pendudukna geus miboga alat éléktronik saperti tipi, radio, kaasup hp.[1] Tapi ku lantaran kukuh dina ngagem tradisi karuhun, ieu kampung dijadikeun sacara de facto jadi kampung adat. [1]Lolobana masarakat Cireundeu masih ngagem ajaran Agama Jawa Sunda nu dibawa ku Pangeran Madrais ti Cigugur, Kuningan.[1]
Masarakat Kampung Adat Cireundeu miboga kayakinan ti karuhun Sunda yèn maranèhna teu meunang ngadahar sangu.[1] Aya kapercayaan yén anu ngarempak kana aturan éta bakal langsung maot.[1] Jadi lamun masarakatna bener-bener rék ngagem éta kayakinan ti karuhun kudu bener-bener maluruh ngagemna, tong satengah-satengah.[1]
Daptar eusi
Gotong Royong nu Aya di Kampung Adat Cireundeu[édit | sunting sumber]
Ngabangun imah[édit | sunting sumber]
Masarakat kampung adat Cireundeu miboga tradisi ngabangun imah ku cara gotong royong.[1] Masarakat babarengan ngabangun imahna, boh dina ngayakeun bahanna boh dina nyieunna, bari jeung teu ngaluarkeun waragad.[1] Jadi maksudna nu boga imah ngan saukur nyadiakeun bahan keur bangunan imahna jeung nyuguhan warga kampung.[1] Kuriakna mah dipigawé ku babarengan (warga kampung).[1]
Taya upacara husus nalika ngabangun imah, tapi ilaharna sok aya sukuran nalika imah geus jadi. [1]Sukuran anu diayakeun ku pihak nu boga imahna.[1]
Gotong Royong dina Upacara Ngemban Taun jeung Tutup Taun[édit | sunting sumber]
Taun baru Saka 1 Sura nu dipiéling ku warga Cireundeu, babarengan jeung taun baru Islam 1 Muharam.[1] Dina tradisi Jawa, 1 Muharam disebut 1 Sura.[1] Dina Islam ngagunakeun Hijriyah, lamun tradisi Jawa mah ngagunakeun Saka. Sasaruan taun Hijriyah jeung Saka nya éta mangrupa titinggal lunar atawa make patokan nurutkeun ngurilingna bulan kana bumi.[1] Salian ti éta, nu jadi patokan nya éta 1 Muharam dina Hijriyah.[1] Taun Saka Jawa dipake ti jaman Sultan Agung Hanyokrokusumo ti Mataram, ngagantikeun Saka Hindu.[1]
1 Sura pikeun warga Cireundeu, ampir sarua jeung lebaran.[1] Saméméh taun 2000 mah, sok maké baju anyar tapi sababaraha taun ka tukang sanggeus dilembagakeun aya parobahan. Dina upacara adat, kaum lalaki maké baju pangsi warna hideung, ari kaum awéwé mah maké kabaya atawa baju warna bodas.[1] Gunungan sasajén, mangrupa bungbuahan jeung rasi, anu dibawa ka tengah ririungan (kumpulan) warga di Balé Adat.[1] Warga tapakur mirengkeun wejangan ti sesepuh Kampung Adat Cireundeu, Abah Emén Sunarya téa.[1]
Upacara Tutup Taun Saka mangrupa salasahiji wujud sukur ka Nu Mahakawasa.[1] Ieu upacara téh dimimitian ku pintonan wayang golék jeung sarupaning kasenian tradisional has Cireundeu, nya eta angklung buncis.[1]
Aya hiji léngsér nu minton maké pakéan sarwa hideung has Sunda, lengkep jeung iket has Cireundeu.[1] Tuluy tamu dititah diuk ku Lengser di Balé Saraséhan.[1] Upacara adat ditandaan ku cara melak tangkal ku kuncén nu engkéna dipelak di Gunung Kunci Cireunde.[1] Anu tujuanana pikeun ngajaga alam, lantaran manusa anu ngajaga manusa nu sok ngaruksak ogé.[1]
Dina upacara ngemban taun jeung tutup taun ieu dibutuhkeun sikep gotong royong ti sakabéh warga.[1] Utamana dina nyiapkeun sasajén keur upacara.[1] Sakabéh masarakat ilubiung nalika nyiapkeun upacara, prak-prakan upacara, jeung sanggeus upacara.[1]


text:
Senin, 17 Oktober 2011
Baheula mah, cenah, pangeunah-ngeunahna cau di saalam dunya ngan cau manggala. Jeung euweuh sikian deuih. Ari pangna cau manggala aya sikian, kieu cenah caritana:
Lantaran cau manggala teh anu pangeunah-ngeunahna ti sakabeh warnaning cau, nepi ku Raja di nagara Kamaningan, cau manggala teh dimonopoli, meureun dihep pibasaeunana. Rahayatna teu meunang aya nu wani ngadahar cau manggala. Mun aya nu boga pelak cau manggala, cauna nu asak kudu dibaktikeun ka Raja. Rajana kua nejeun ngahaja nyieun kebon, legana sababaraha hektar. Ari nu purah ngurusna, nya eta Mama Lengser. Lamun aya tangkal cau anu asak buahna, kudu gancang dituar sarta dikirimkeun ka karaton. Mama Lengserna mah nu melak jeung ngurusna, tara dibere butitina-butitina acan. Mama Lengser bati kumetap we tikorona elok-elokan ari ningal Raja keur cacamuilan nuang cau manggala teh. Ari rek menta ka Raja, teu kaduga ku isin. Rek maok, kapan dosa gede anu kasebut maling mah. Komo maok kagungan Raja, najan maok nu sasaha ge teu menang apan.
Lila-lila mah Mama Lengser ngarasa keuheuleun ka anu jadi Raja, da ari nuju nuang cau manggala teh tara nawaran-nawaran acan.
Ari jaman baheula mah jelema teh rea nu sarakti, satuduh metu saucap nyata. Nya kitu deui Mama Lengser, sakti pilih tanding.
Bakating ku pohara ambekeunana, dina hiji waktu mah, Mama Lengser mawa siki buah randu sakeupeul, sup asup ka kebon cau manggala kagungan Raja tea. Sanggeus aya di jero kebon, tuluy Mama Lengser mapatkeun jangjawokan, kieu pokna:
Siki randu siki kapuk maraneh ulah naranduk sing arasup kana cau, cau kasedep ratu.
Bonganna Ratu sarakah ka kaula henteu nyaah ngan hayang seubeuh sorangan batur ulah kabagean.
Kaula ragrag supata masing nyata ti ayeuna sakabeh cau manggala pinuh ku siki jerona.
Puah! Puah! Puah!
Geus kitu mah wur weh siki randu teh diawur-awur di jero kebon cau.
Tah, ti waktu harita, cenah, cau manggala sikian teh, keuna ku supata Mama Lengser. Geuning cau manggala mah sikina teh siga pisan siki randu, nya!
Copyright © Tatar Pasundan
Ngeunaan: Dongeng Sasakala Cau Manggala Aya Sikian Dipedar ku: Bynewz dina tabuh 04.57 WIB
Maos Ogé Artikel Patali Dina Kategori: Carpon, Dongeng Sunda .
Klik tombol "Like" upami Anjeun seneng kalawan artikel ieu. Mangga kintun koméntar supados abdi tiasa mulih nganjang ka blog Anjeun. Saupamina Anjeun palay maos artikel sanés ti blog ieu, mangka mangga klik di dieu kanggo muka daptar eusi. Ajeng nyertakeun http://puterapanjalu.blogspot.com/2011/10/dongeng-sasakala-cau-manggala-aya-sikian.html sarta atawa nyantumkeun tautan kanggo artikel ieu saupamina Anjeun nyutat sapalih atanapi sadaya eusina. Hatur nuhun.


text:
Jampe sareng Watak + Wirid Hari Kelahiran (Wewedalan Jalmi)
Jampe-jampe
· Jampe Asihan
Asihan aing siruncang kunang, diruncang sariring datang, dikukut sarinding mangku, pangirut isun ku awaking …. Bin …..
· Jampe Pamulang Pamake Batur
Papag sanggul tihulueun, papag sungsang ti tunjangeun, papapag papulang-pulang, mulih kajati mulang kaasal
· Jampe Nguseup
Jeujeur sanggal tali cacing beungbeurat timbul, ieu tampanan pangirim aing, katepi kusia sanggut, teu katepi balikan deui. Anu merul tiparung, anu liar tibantar, peureut danta peureut danti, pureut ku sri puasih, asih ku useup aing
· Jampe Kajayaan Cai
Bayu kukus bayu nungku, bayu herang kajayaan, jaya aing jaya cai, jaya aing batan cai
Wewedalan sareng Wiridna
1) Jumaah (cai):
Rendah sok ngalaipkeun diri, imah nyanghareup wetan, dina gering dzikir jeung Sholawat Nabi, wiridna YA KHAFIDH YA MUGHNIY 600 X (Nabi Muhammad SAW)
2) Sabtu (bumi):
Reug-reug, imah nyanghareup ka Kaler, dina gering balur ku bawang bodas, wiridna YA FATAHU YA ROZAKU 900 X (Nabi Musa)
3) Ahad (mega):
Sok mere penerangan, berehan, imah nyanghareup ka Wetan, dina gering ubarna daun cabe make minyak seungit, wiridna YAHAYYU YA KOYYUM 500 X (Nabi Adam)
4) Senen (kembang):
Loba anu asih, imah nyanghareup ka Kaler atau Kulon, dina gering ubarna daun turi beureum + kayu manis + papagan asem dirieus dibalurkeun, wiridna YA ROHMAN YA ROHIM 400 X (Nabi Ibrahim)
5) Salasa (seuneu):
Gede ambek, berehan, imah nyanghareup Kaler, dina gering ubarna bawang bodas balurkeun, wiridna YA MALIKUL KUDDUS 300 X (Nabi Yunus)
6) Rebo (daun):
Rendah hate, akur jeung babaturan, rumah nyanghareup ka Kaler atau Kulon, dina gering ubarna dibalur minyak kalapa hejo, wiridna YA KATSIRU YA MUNTAHA 700 X (Nabi Nuh)


text:
Jalur Higashiyama
Jalur Higashiyama (東山線 Higashiyama-sen?) nyaeta jalur subway, bagean ti sistim Nagoya Municipal Subway di Nagoya, Jepang. Sacara resmi, ieu jalur disebut Jalur 1 Kareta api Cepet Kota Nagoya (名古屋市高速度鉄道第1号線 Nagoya-shi Kōsokudo Tetsudō Dai-ichi-gō-sen?). Manjang ti Takabata, Nakagawa Ward nepi ka Fujigaoka, Meitō Ward, sadayana di Nagoya. Warna jalur Higashiyama dina peta nyaeta koneng Windsor; di unggal stasion ditandaan ku hurup H diteruskeun ku nomer. Sakabeh stasion bisa narima Tranpass, kartu magnet pra bayar.
Daptar eusi
Data dasar[édit | sunting sumber]
- Jarak: 20.6 km / 12.8 mi.
- Jumlah Stasion: 22
- Gauge: 1435 mm / 4 ft. 8½ in. (Standard gauge, in contrast to the narrow gauge of most Japanese railways.)
- Jalur trek-ganda: sapanjang jalur
- Sumber listrik: sapanjang jalur (600 V DC, third rail)
- Railway signalling: CS-ATC
- Kecepatan maksimal: 65 km/jam
Stasion-stasion[édit | sunting sumber]
Tempo ogé[édit | sunting sumber]
Tumbu kaluar[édit | sunting sumber]
- (Basa Jepang) Ramatloka resmi Biro Transportasi Kota Nagoya


text:
Emma Bunton
Emma Lee Bunton atawa anu leuwih populér Emma Bunton nya éta penyanyi adalah seorang penyanyi pop Inggris, yang pernah menjadi personel grup Spice Girls. Selain ia juga menjadi seorang penulis lagu dan aktris film[1]. Bunton anu dibabarkeun di Finchley, London, Inggris, 21 Januari 1976 ,ngamimitian karirna salaku béntang ngaliwatan serial TV, THE BILL 1993 anu disusul ku aktingna dina Sitkom BBC, EASTENDERS 1993, STRICTLY COME DANCING 2006 jeung Neighbours 2007[1].Babarengan jeung grup musik Spice Girls geus ngarilis tilu album nya éta Spice 1996, Spiceworld 1997 jeung Forever 2000[1].Ari karir album solona ngaliwatan lagu A Girl Like Me[1]. Patali jeung kahirupan pribadina, Emma pernah miboga patali jeung Mark Verghes tapi papisah taun 1997,Tuluy jeung penyanyi Lee Brennan anu papisah taun 1997, nu pamungkas nya éta vokalis CherryBlackStone, Jade Jones[1]. Nuturkeun tatapakan Victoria Beckham anu sarua pernah jadi anggota Spice Girls, Emma Bunton jadi artis anu banting stir ka bisnis fashion[2].Manéhna kiwari keur ngamimitian tina baju budak jang hiji outlet baju anu geus moyan di Inggris[2]. Bunton ngarancang sorangan karyana jang koléksi baju ékslusif di jaringan outlet Argos[2]. Lian ti éta manéhna ngajak budakna nu masih kénéh opat taun, Beau pikeun dijadikeun modél koléksi bajuna[2].


text:
Assalamu'alaikum
Wr. Wb
Puji Sinareng Sukur Kasanggakeun ka Gusti Nu Maha Suci. Alhamdulillah dina
denget ieu urang sadaya tiasa riung mungpulung dina raraga nyakseni upicara
Paturay Tineung, wireh sim kuring saparakanca bade ngantunkeun ieu sakola sabada
tamat diajar genep taun.
Bapa kalih Ibu, hadirin sadaya anu dipihormat. Sim kuring ngadeg di ieu tempat
minangka wawakil ti rerencangan kelas tilu, hoyong cumarios ngedalkeun kareteg
angen.
Mungguh
ari waktu asa nyeak pisan sajorelak . Asa kamari keneh sim kuring saparakanca
munggaran lebet ka ieu sakola, ayuena tos kedah paturay deui. Sim kuring
saparakanca kedah deui neraskeun sakola, ngahontal hareupan sareng cita-cita.
Kantenan
bae salami genep taun diajar di ieu sakola, seueur pisan anu bakal janten
panineungan. Di dieu, di sakola urang nu genah pikabeutaheun, sim kuring
saparakanca diajar neangan elmu. Ruang-riung bohdi kelas boh dina rupa-rupa
kagiatan bari sakapeung sempal guyon gogonjakan sareng rerencangan.
Tangtos
bae eta sadayana bakal jadi 'kenangan' nu moal kahihilapkeun. Atuh kasaean Bapa
kalih Ibu Guru sadayana, elmu pangaweruhna anu didugikeun kasim kuring
saparakanca, tangtos bakal nyerep dina angen, janten obor nu nyaangan jalan
sorangeun.
Kalayan
diaping dididik ku Ibu Bapa Guru pisan sim kuring saparakanca gaduh elmu nu
mangpaat. Dituduhkeun nu sae sareng nu awon, nu leres sareng nu lepat, nu poek
sareng nu caang.
teu aya nu tiasa kapisanggem, iwal ti hatur sewu nuhun kana pirang-pirang
kasaean Ibu kalih Bapa Guru sadayana. Sim kuring saparakanca teu tiasa males
eta kasaean, anging ngedalkeun du'a, pamugi rupining elmu parantos
dipaparinkeun, kenging ganjaran nu ageung mangtikel-tikel ti Gusti nu maha
suci.
Atuh
salami sim kuring saparakanca diajar di ieu sakola, kantenan bae seueur pisan
kalepatan. Seueur pisansikep sareng nyuhunkeun di hapunten tina samudaya
kalepatan kaluluputan.
Pamungkas,
sim kuring saparakanca nyuhunkeun pidu's ti Ibu kalih Bapa Guru sadayana,
pamugi sadaya alumni nu lulus taun ieu tiasa neraskeun sakola. Lungsur-langsar
teu aya halangan-harungan, nyukeruk elmu di tingkat nu langkung luhur..
Meser
kaos dimeteran,
meser sendal sareng pita,
Abdi mios rek pamitan,
rek ngahontal cita-cita.
Kamari
mawa ragaji,
ayeuna rek mawa kisa,
Kamari urang ngahiji,
ayeuna urang papisah.
Rupina sakitu nu kapihatur. Hapunteun bilih aya basa nu kirang merenah larapna,
bilih aya kalimah nu teu raos kana manah.
Wabilahi taufik wal hidayah. Wassalamu'alaikum Wr. Wb


text:
Kumpulan Lagu Lagu Pasundan Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Kumpulan Lagu Sunda Full Pasti Raoseun Mp3
Lagu Sunda Full Album Doel Sumbang Mawar Bodas Mp3
Kumpulan Lagu Sunda Jadul 91 Mp3
Lagu Sunda Full Album Pop Sunda Rita Tila Mansyur Saha Mp3
Lagu Sunda Cianjuran - Bulan Tumanggal Mp3
Lagu Sunda - Perepet Jengkol Mp3
Lagu Dangdut Pop Sunda - Mawar Bodas Mp3
Wina Budak Saha Lagu Sunda Mp3
Medley Lagu Sunda Lawas - Nada Kantjana One Dee May Sumarna Akoer Lahflv Mp3
Lagu Sunda - Doel Sumbang - Bogoh Kasaha Mp3
Lagu Sundaema Mp3
Lagu Sunda - Bah Dadeng - Poe Kamari Mp3
Bubuy Bulan Lirik Cipt Sambas - Lagu Pop Sunda - Musik Pop Sunda Mp3
Milari Deuiinonk Lagu Pop Sunda - Musik Pop Sunda Lagu Sunda Musik Sunda Mp3
Lagu Daerah Sunda-jawa Barat Bubuy Bulan Mp3
Lagu Buhun Upit Sarimanah Pepeling Mp3
Lagu Sunda Hetty Koes Endang Cinta Mp3
Nining Meida - Kalangkang Mp3
Inonk Biarin Kang Lagu Sunda Mp3


text:
Park Ji-Sung
Park Ji-Sung (gumelar di Seoul, Koréa Kidul kaping 25 Pébruari 1981) nya éta salah saurang pamaén Sepak Bola ti Koréa Kidul.[1] Ayeuna anjeunna jadi salah sahiji pamaén dina tim gedé di Inggris nya éta Manchester United.[1]
Karir[édit | sunting sumber]
Karir internasionalna dimimitian nalika anjeunna usia 18 taun sabagé gelandang bertahan.[1] Nalika Guus Hiddink jadi palatih Koréa Kidul, Park diposisikeun sabagé gelandang sayap.[1] Ti mimiti harita, Park jadi pamaén anu bisa maén di posisi mana waé, tina posisi bék sayap nepi ka gelandang tengah.[1] Poténsina sabagé pamaén sepak bola nu jago, kadetéksi ku Guus Hiddink, nu ngalatih Koréa Kidul nepi ka semifinal Piala Dunia taun 2002.[2]
Sabada éta, Park langsung ka Eropa gabung jeung PSV Eindhoven.[2] Park meunang aprésiasi ti publik dunia nalika nyétak gol ka gawang AC Milan di semifinal Liga Champions.[2] Karirna langsung mgaronjat di Belanda jeung PSV.[2] Anjeunna jeung PSV langsung ngarebut juara liga Belanda di musim mimitina.[2] Dua taun salajengna anjeunna bener-bener bisa ngaadaptasikeun diri jeung sepak bola Eropa nepi ka mawa PSV ngaraih doble winer (juara liga jeung juara piala liga).[2]
Ningali poténsina, Sir Alex Ferguson ngadatangkan ka Old Traford ku banderol 4 juta pound.[2] Di MU, Park dikenal sabagé jelma nu rajin, sarta disiplin.[2] Di musim 2005/2006 anjeunna tampil dina opat pertandingan liga primer Inggris jeung nyétak gol mimiti nalika MU ngalawan Birmingham.[2] Di MU, Park Ji Sung meunang julukan Three-lungs Park.[2]


text:
Pager
Pager nyaéta jajaran awi, kai atawa beusi jeung salianna ti éta anu disaruakeun luhurna dina wates pakarangan, kebon atawa taman pikeun ciri jeung supaya ulah aya anu arasup kitu baé. [1]
Harti kata pager kapanggih ogé dina terjemahan kecap “suk” (nu disusun ku huruf-huruf jeung rarangken aksara swara Ibrani: Sin-Sureq-Kaf), anu diturunkeun tina akar kecap indung SK (Samekh-Kaf).Hufur Samekh dina piktografi Ibrani kuno nyaéta gambar cucuk anu ngalambangkeun ide panyalindungan, ana pon huruf Kaf nyaéta gambar dampal leungeun anu ngalambangkeun ide pikeun nutup.[2] Gabungan éta dua gambar téh ngandung harti “pikeun nutupan anu sifatna jadi panyalindungan”.[2]
Daptar eusi
Cara Ngarawat Pager[édit | sunting sumber]
Palakiah Nyingkahkeun Panarajang Rinyuh[édit | sunting sumber]
pikeun nyingkahan panarajang rinyuh, pager bisa dilapisan ku cét anti rinyuh atawa kucara nyemprotkeun zat anti rinyuh sahenteuna genep bulan sakali.[3]
Sangkan Pager teu Bulukan[édit | sunting sumber]
Pikeun nyingkahan panarajang jamur, nalika rék mulaskeun cét, hadéna mah kai téh dilapisan heula ku teka oil anu warnana natural.[3] Éta lapisan téh diulaskeun sabada kaina dihampelas. Iwal ti bisa ngingkahkeun panarajang jamur, ieu lapisan teak oil téh boga mangpaat pikeun ngawétkeun warna kai sangkan teu robah.[3]
Sangkan Henteu Kucel[édit | sunting sumber]
Ieu hal téh alatan pger teu kaurus.[3] Tarékahna nyaéta pager kudu dipulas deui ku pulas anyat. Pikeun hasil anu sampurna mah kudu maké cara mulas anu bener.[3]
Réferénsi[édit | sunting sumber]
- ↑ LBSS. 2007. Kamus Umum Basa Sunda. Bandung: Geger Sunten
- ↑ a b (id) Pagar, Gali kata alkitab dalam tinjauan tulisan ibrani kuno (diakses 24 oktober 2011)
- ↑ a b c d e (id) Rawat Pagar Kayu Agar Tetap Cantik!! (diakses tanggal 24 Oktober 2011)


text:
Sabtu, 24 Maret 2012
HIKMAH NIKAH
kahiji tos kaluar tina konsep nikah kadua aya oge anu nyebatkeun minangka bungbuna lakirabi aya paripaos piring mah paketrokna jeung sendok, tapi upama rumah tangga tos mempar jauh tina klausul anu disebut diluhur hal ieu geus teu nyumponan deui kana syarat rukun rumah tangga, tan numawi dina hal ieu sim kuring bade nyobi medar ngeunaan bab lakirabi saur pun guru kamari ieu nalika sim kuring ngaluuhan pertikahan anjeuna yeun rumah tangga teh wajib lain keur nu ngarora wungkul anu parantos sepuh oge satungtung kadada kaduga keneh eta wajib hukumna kudu rumah tangga kudu nikah keur mere conto katurunan jeung keur silih kawulaan sabab aya beda dikawulaan kunu jadi anak atawa incu atawa dulur sok aya ragab boh nu dikawulaan boh nu ngawulaan, beda jeung ku pamajikan tah ieu diantara inti hikmah nikah teh. paingan atu kanjeng Rasul kacida nganjurkeunana kaumatna kasing saha wae anu geus akhil balig nyarankeun supaya enggal nikah. Dupi prakprakan nikah numutkeun agama islam sing horeng teu hese tibang aya calon panganten istri pameget aya dua saksi aya wali aya mahar jeung aya ijab kobul sakumaha anu parantos diatur kuaturan agama sareng nagara. tah eta nikahmah da anu sanes na mah aturan-aturan pangiring boh budaya boh kahayang urang. sakitu heula anan ngeunaan hikmah nikah.
Diposkan oleh Wisahya di 02.44
Langganan: Poskan Komentar (Atom)


text:
Tokoh
1. Raja2. Mantri 13. Mantri 24. Mantri 35. Mantri 46. Tukang Baso7. Gulang-gulang 18. Gulang-gulang 2
BABAK I
PEUTINGRAJA: (SOLILOKUI, NGAGERENTES) Dalapan bulan nyekel predikat raja, ngaganti bapaalmarhum, kana ceuli mimiti cuw-cew beja. Majar rayat kurang dahar, hahargaan mahal, barudakbarodo da biaya keur ngadidiknya sarua mahal, nu gering sarua teu kaubaran. Pokona sarua mahalwe nu asup kana ceuli teh. Ukur hawar-hawar asalna mah lila-lila asa beuki saheng. Enya kitu?Padahal asa kurang kumaha hayang nyenangkeun rayat teh. Nu teu boga disumbang, hayangngadidik budak, tah tempatna, bangkuna tah bukuna bari teu kudu udunan, nu gering tinggalngubaran, obatna geus disadiakeun gratis, tinggal daek geringna wungkul! Kurang kumaha geura!Pa
nasaran ku eta beja ….
BABAK II
BEURANGMANTRI DIULEM. JUL-JOL MANTRI CUNG-CONG. TEU GANCANG DIBUKA ACARA TEH, ANGGUR NGADON MELONG HEULA RIUNGAN SALILA-LILA NEPI KA RIUNGAN RADAELEKESEKENG.RAJA: Urang kawitan ku laporan heula, mangga mantri nu ngurus kahirupan rayat! (MANTRINGESOD-ESOD KA HAERUP, RADA HARARESE KAHALANGAN AWAK NU SAKITUBAYUHYUHNA. LAPORAN KITU-KITU CENAH, SINGKETNA MAH RAYAT HIRUP MAKMUR,CUKUP SANDANG, CUKUP PANGAN.)RAJA: Beja ti saha eta, teh, Mang? (SOLILOKUI) Bubuhan raja, emang we nyebut Pa Mantri teh.MANTRI 1: Sun, muhun ti bawahan nu purah ngaroris!RAJA: Ku Emang sok diroris deui?MANTRI 1: Yaktos! Malihan artos sumbangan tea tos dibagikeun, sadayana tos kabagi manawirayat makmur ge!RAJA: (KERUNG) Ke heula, Mang! Naha make dibagi kabeh, kapan duit eta mah keur nu teu


text: Narasumber : Nya tugas utama na mah mere pelayanan kasehatan ka pasien anu ngagaduhanpanyawat , nganalisa panyawat pasien , sareng mere pelayanan kasehatan nu meliputi promotif,preventif, kuratif dan rehabilitatif pikeun ningkatkeun darajat kasehatan masyarakat umumDini : Kabanggaan janten dokter teh naon bu ?Narasumber : Ibu bangga janten dokter teh,lantaran tiasa nulungan papada jalmiEgi : Susah seneng na janten dokter teh naon bu ?Narasumber : Seneng na mah ibu tiasa nulungan papada jalmi,tiasa ngaleungitkeun panyawat.Susah namah lamun dina ngarawat pasien,sering aya pasien anu protes ku kinerja urang . Jadi doktermah tong sieun ku getih, ulah bauan, kedah tahan banting.Dini : Pangalaman naon wae anu kantos ku ibu salami janteun dokter ?Narasumber : Pangalaman mah seueur nyaeta, sering latihan program kasehatan contona,pemberantasan penyakit, imunisasi, KB, terus sering keliling kota jeung ngadakeun seminarkasehatan.Egi : Lamun dinas kaluar biasana dinas kamana wae?Narasumber : Ka cianjur, kaluar daerah contona ka padalarang.Dini : Naon wae kendala janteun perawat teh?Narasumber : Kendalana nyaeta, ibu gaduh elmu tapi fasilitas ti pamarentah na terbatas,teu acanka cukupan.Egi : Kira-kira pasien anu dongkap dina sadinten aya sabaraha?Narasumber : Tina sadinten aya kira-kira 250 orang, eta teh ka asup paseien rawat inap, pasienumum, jamkesmas sareng gakinda.Dini : Panyawat naon wae nu sering di aleman ku pasien?Narasumber : Panyawat nu seseuernamah biasana panyawat endemik contona muntaber, tifus,DBD, infeksi saluran pernapasan .Egi : Panyawat parah naon anu pernah di alaman ku pasien?Narasumber : Panyawat parah mah panyawat jantung sareng kolera.Dini : Bu, kumaha pami aya pasien anu teu gaduh biaya?Narasumber : Da tos aya jamkesmas ti pusat, terus aya deui gakinda, dana na aya ti pamarentahkabupaten, janteun mayarna gratis asal nyandak KTP sareng kartu kaluarga.Egi : Naon wae kiat-kiat pamarentah kanggo ningkatkeun kasehatan masyarakat?Narasumber : Kiat-kiat na nyaeta nyadiakeun fasilitas kasehatan di puskesmas atawa rumah sakit,minimal pamarentah promosi kasehatan supaya masyarakat teh sadar yen kasehatan teh penting


text:
Sungsum tulang
Sungsum tulang atawa sungsum ("medulla ossea") mangrupakeun jaringan anu ngeusi solobong na tulang-tulang badag. Sungsum téh tempat dijieunna sél-sél getih. Sungsum tulang ngandung dua tipe sél stém: hémopoiétik (nu bida ngahasilkeun sél-sél getih) jeung stromal (nu bisa ngahasilkeun lemak, kartilage jeung tulang). Sél stém stromal bisa robah jadi rupa-rupa jaringan, misalna jaringan saraf. Sél stém hématopoiétik ngahasilkeun tilu kelas sél getih nu aya dina sirkulasi: leukosit, sél getih beureum (éritrosit), jeung platélét (trombosit).
Jaringan sungsum, tempat dibentukna sél stém pluripoténsial hémopoiétik, disebut "jaringan myéloid".
Daptar eusi
Salaku dahareun[édit | sunting sumber]
Sungsum ogé mangrupakeun bahan pangan, boh dituang salaku campuran dina gulé, ogé pikeun ngabeungharan rasa sop. Sungsum ngandung protéin sarta beunghar ku lemak teu jenuh nu bisa nurunkeun kadar koléstérol LDL, sahingga dianggap bisa ngurangan résiko katarajang panyakit jantung koronér. Najan kitu, pangaruh kana kaséhatan anu sabenerna mah can kanyahoan.
Baca ogé[édit | sunting sumber]
Tumbu kaluar[édit | sunting sumber]
Sumber rujukan[édit | sunting sumber]
- Bone marrow, Wikipédia édisi basa Inggris per 19 Nopémber 2005


text:
September 14th, 2008
harita téh si kabayan keur ngahuleng we di hareupeun hawu ku pamajikanana di tanya,naha kang kabayan teu milu ngariung pan dulurna pa erte nyalametkeun orok mere aran cenah, nyeta teung, teu di ondang, tembal si kabayan, da eta erte ka uing téh keur rada sentimen, pedah uing basa kamari teu ngaronda, da maneh nu kitu tea mah iteung, uing ulah ngaronda jadi weh urang teu meunang berekat, tapi tungguan ketang sakeudeung uing rek usaha tembal si kabayan bari terus indit, datang kaburuan si kabayan culang cileung siga aya anu di teangan,ari ret kana kaleng blek urut kurupuk nyeh sikabayan imut tuluy eta kaleng di bawa teu poho mawa kai siga jang panakol,tunggu uing beraksi erte ceuk si kabayan ngomong sorangan, bari leos ngajugjug imah nu keur hajat tea,datang ka buruan anu hajat enya wae loba jelema ngariung di tengah imah,kadenge nu boga hajat keur nyampekeun pamaksudanana,atuh anu salajeng na di haturan ka bapa ustad kanggo mingpin do’a waktos nyanggakeun,na da etamah karek oge ustad bade calangap ana gombrang téh sora kaleng di takol tarik pisan bari terus di titirkeun atuh ustad anu bade ngado’a langsung kabesekan,erte anu diuk deukeut panto buru-buru ka luar nempo saha jalmana anu nakolan kaleng, ari kasampak si kabayan keur anteng nakol kaleng bari api-api teu mireungeuh,atuh erte barang nyaho si kabayan anu keur nakolan kaleng, ngan haok bae ngomong bari nyentak nanaonan ari silaing kabayan nakolan kaleng siga budak,alah pa erte lamun uing kolot ge di ondang meureun ceuk si kabayan, erte rada kaisinan atuh pok ngomong leuleuy pisan, hiap atuh kabayan asup ka imah bari nungtun ka sikabayan.
Posted in Uncategorized | No Comments »
September 14th, 2008
ti peuting keneh mitoha si kabayan geus nitah ka sikabayan yen isukan kudu bareng jeung mitohana macul di sawah,kacaritakeun isuk-isuk keneh mitohana geus nanyakeun ka nyi iteung,pokna téh teung ari sikabayan geus hudang acan ku abah rek di ajak macul kasawah,na da abah kang kabayan mah tadi isuk keneh oge tos mangkat jawab nyi iteung,geus kitu mah atuh buru buru wae mitohana sikabayan rek indit ka sawah bari teu poho pesen ka nyi iteung kudu nganteuran dahareun ka sawah,datang ka sawah atuh enya we si kabayan geus aya di sawah bari geus boborot kesang lantaran geus lila sigana maculna téh,kacaritakeun pabeubeurangna nyi iteung datang nganteuran dahareun nyaeta sangu kumplit jeung deungeuna aya goreng lauk asin,lalab jengkol ngora jeung sambel tarasi mani ledok atuh geus kitu mah brak wae dalahar si kabayan daharna bareng jeung mitohana ngan barang rek ngahuap si kabayan curinghak bari nyebut abah,iteung na ieu téh asa seungit goreng daging hayam pokna téh,ngomong naon kabayan ari maneh maenya dahar jeung lauk asin ari seungit goreng daging hayam tembal mitohana, nyaan ieu mah abah ceuk si kabayan bari terus cengkat terus leumpang kanu rada anggang balik deui sikabayan geus mawa goreng daging hayam tilu keureut pingping na wungkul, abah,iteung kuring mah teu bohong tah daging hayam meunang ngagoreng teuing timana datangna ceuk si kabayan bari gek diuk deui atuh terus weh ngahanca dahar deui jeung daging hayam meunang manggih tea,atuh mitohana oge kacida helok bari bungah terus bae dahar mani ponyo pisan eukeur mah geus cape katurug turug dahar jeung daging hayam,lalab,sambel atuh mani pedo cenah,kacaritakeun geus beres dalahar nyi iteung mah buru buru balik ka imah,kacaritakeun mitohana mah jeung sikabayan beres dahar téh terus ngararoko heula,ngan si kabayan enggeus dahar téh kalahka heuay merelek wae sigana mah kaseubeuhan teuing jadi weh tunduh duka emang kabiasaan nana si kabayan mah lamun geus dahar téh sok hayang sare,tapi waktu mitohana keur ngeunah ngaroko si kabayan ujug-ujug ngomong naha bah ieu téh bet seungit maung ceuk si kabayan bari ngomong kitu téh si kabayan culang cileung,na da teu antaparah deui barang ngadenge si kabayan ngomong seungit maung ngan ber wae mitohana lumpat sakalumpat lampet teu sirik na notog-notogkeun maneh bakat ku sieun di kerekeb maung,da ceuk pamikirna si kabayan mah moal salah tadi ge basa nyebut keun seungit goreng daging hayam pan bener aya tah ayeuna oge si kabayan nyebut seungit maung mitohana mah percaya dua ratus persen,barang inget kitu atuh mitohana lumpat nambahan tarik kira-kira 130 km/jam kacaritakeun ti barang mitohana kabur si kabayan mah langsung ngampar di saung atuh dug we sare tibra pisan lilir-lilir geus rada sore terus hudang bari babatek mani siga nu ngeunah pisan,atuh leos we si kabayan balik kaimah na kasampak mitohana jeung nyi iteung keur nungguan bangun anu melang barang jol si kabayan datang atuh mani barungaheun pisan bari pok mitohana ngomong,nuhun pisan kabayan abah geus di salamet keun lamun henteu bareng jeung maneh meureun abah téh geus palastra di kerekeb maung,atuh pok wae si kabayan ngomong bangin anu dareuda pokna téh teu sawios abah eta mah ulah janten emutan tos kawajiban abdi nulungan kanu jadi kolot,si kabayan ngaleos ka dapur bari ngomong lalaunan ngan uing nu bingung téh goreng daging hayam can di bayar ka indung na si kemod.
Posted in Uncategorized | No Comments »
September 14th, 2008
Welcome to WordPress. This is your first post. Edit or delete it, then start blogging!
Posted in Uncategorized | 1 Comment »


text:
Asmarandana ngarupakeun tembang pupuh nu ngagambarkeun rasa kabirahian, deudeuh asih, jeung nyaah.
Conto tembang
- Eling-eling mangka eling
- Rumingkang di bumi alam
- Darma wawayangan bae
- Raga taya pangawasa
- Lamun kasasar lampah
- Nafsu nu matak kaduhung
- Badan anu katempuhan
Balakbak ngarupakeun tembang pupuh nu ngagambarkeun heureuy atawa banyol.
Conto tembang
- Aya warung sisi jalan rame pisan; citameng
- Awewena luas luis geulis pisan; ngagoreng
- Lalakina-lalakina los ka pipir nyoo monyet; nyanggereng
Dangdanggula ngarupakeun tembang pupuh nu ngagambarkeun katengtreman, kawaasan, kaagungan, jeung kagumbiraan.
Conto tembang
- Mega beureum surupna geus burit
- Ngalanglayung panas pipikiran
- Cikur jangkung jahe koneng
- Naha teu palay tepung
- Sim abdi mah ngabeunying leutik
- Ari ras cimataan
- Gedong tengah laut
- Ulah kapalang nya bela
- Paripaos gunting pameulahan gambir
- Kacipta salamina
Durma mangrupakeun tembang pupuh nu ngagambarkeun rasa ambek, gedé haté, atawa sumanget.
Conto tembang
- Moal ngejat sanajan ukur satapak
- Geus dipasti ku jangji
- Mun tacan laksana
- Numpes musuh sarakah
- Heunteu niat seja balik
- Najan palastra
- Mati di medan jurit
Gambuh mangrupakeun tembang pupuh nu ngagambarkeun kasedih, kasusah, atawa kanyeri.
Conto tembang
- Ngahuleng banget bingung
- Heunteu terang kamana nya indit
- Turug-turug harita teh, enggeus burit
- Panonpoe geus rek surup
- Keueung sieun, aya meong
-
Gurisa mangrupakeun tembang pupuh nu ngagambarkeun jelema nu ngalamun atawa malaweung.
Conto tembang
- Hayang teuing geura beurang
- Geus beurang rek ka Sumedang
- Nagih ka nu boga hutang
- Mun meunang rek meuli soang
- Tapi najan henteu meunang
- Mo rek buru-buru mulang
- Rek terus guguru nembang
- Jeung diajar nabeuh gambang
Conto tembang
- Mungguh nu hirup di dunya
- Ku kersaning anu agung
- Ku kersaning anu agung
- Geus pinasti panggih
- Geus pinasti
- Geus pinasti panggih
- Jeung dua rupa perkara
- Senang paselang jeung bingung
Pupuh Kinanti mangrupakeun tembang pupuh nu ngagambarkeun nu keur kesel nungguan, deudeupeun, atawa kanyaah.
Conto tembang
- Budak leutik bisa ngapung
- Babaku ngapungna peuting
- Nguriling kakalayangan
- eangan nu amis-amis
- Sarupaning bungbuahan
- Naon bae nu kapanggih
Lambang mangrupakeun tembang pupuh nu ngagambarkeun nu resep banyol tapi banyol nu aya pikiraneunana.
Conto tembang
- Nawu kubang sisi tegal
- Nyiar bogo meunang kadal
- Nawu kubang sisi tegal
- Nyiar bogo meunang kadal
- Atuh teu payu dijual
- Rek didahar da teu halal
Magatru mangrupakeun tembang pupuh nu ngagambarkeun nu sedih, handeueul ku kalakuan sorangan, mapatahan.
Conto tembang
- Majalaya, Ciparay, Banjaran, Bandung
- Kopo reujeung Cisondari, Cicalengka, Ujung Berung
- Rajamandala, Cimahi
- Leles, Limbangan, Tarogong
Maskumambang mangrupakeun tembang pupuh nu ngagambarkeun kanalangsaan, sedih bari ngenes haté.
Conto tembang
- Hey manusa mana kaniyaya teuing
- Teu aya rasrasan
- Kawula make disumpit
- Naha naon dosa kula
Mijil mangrupakeun tembang pupuh nu ngagambarkeun kasedih tapi bari gedé harepan.
Conto tembang
- Mesat ngapung putra Sang Arimbi
- Jeung mega geus awor
- Beuki lila beuki luhur bae
- Larak-lirik ninggali ka bumi
- Milari sang rai
- Pangeran Bimanyu
Pangkur mangrupakeun tembang pupuh nu ngagambarkeun rasa ambek nu kapegung, nyanghareupan tugas nu beurat.
Conto tembang
- Seja nyaba ngalalana
- Ngitung lembur ngajajah milangan kori
- Heunteu puguh nu dijugjug
- Balik paman sadaya
- Nu timana tiluan semu rarusuh
- Lurah begal ngawalonan
- Aing ngaran Jayapati
Pucung mangrupakeun tembang pupuh nu ngagambarkeun rasa ambek ka diri sorangan, atawa keuheul kulantaran teu panuju haté.
Conto tembang
- Lutung buntung luncat kana tunggul gintung
- Monyet loreng leupas luncat kana pager dengdek
- Bajing kuning jaralang belang buntutna
Sinom mangrupakeun tembang pupuh nu ngagambarkeun kagumbiraan, kadeudeuh.
Conto tembang
- Warna-warna lauk empang
- Aya nu sami jeung pingping
- Pagulung patumpang-tumpang
- Ratna Rengganis ninggali
- Warnaning lauk cai
- Lalawak pating suruwuk
- Sepat pating karocepat
- Julung-julung ngajalingjing
- Sisi balong balingbing, sisi balungbang
Wirangrong mangrupakeun tembang pupuh nu ngagambarkeun nu kawiwirangan, éra ku polah sorangan.
Conto tembang
- Barudak mangka ngalarti
- Ulah rek kadalon-dalon
- Enggon-enggon nungtut elmu
- Mangka getol mangka tigin
- Pibekeleun sarerea
- Modal bakti ka nagara
Ladrang mangrupakeun tembang pupuh nu ngagambarkeun nu resep banyol bari nyindiran.
Conto tembang
- Aya hiji rupa sato leutik
- Engkang-engkang, engkang-engkang
- Sok luluncatan di cai
- Ari bangun arek sarupa jeung lancah
- Coba teguh masing telik
- Eta gambar sidik-sidik
- Sato naon kitu wanda
- Reujeung dimana ayana


text:
Mang Koko
Haji Koko Koswara, nénéhna Mang Koko, lahir di Kacamatan Indihiang, Tasikmalaya, 10 April 1917. Ramana Ibrahim alias Sumarta, anu aya teureuh ti Sultan Banten (Sultan Hasanuddin). Anjeunna kagungan putra 8, diantawisna Tatang Benyamin Koswara (ayeuna pupuhu Yayasan Cangkurileung) sareng Ida Rosida (salah sawios panembang kahot sareng kungsi maén sinetron "Inohong di Bojongrangkong"). Atikan anjeunna dikawitan ti HIS (1932), MULO Pasundan (1935). Mang Koko kalebet anu ta'at sareng patuh kana agamana (Islam).
Padamelanna dikawitan ti taun 1937, mangsa bangsa urang nyanghareupan révolusi. Saterusna patutur-tutur didamel di: Balé Pamulang Pasundan, Paguyuban Pasundan, De Javasche Bank; Harian Cahaya (Cahaya Simbun), Harian Suara Merdeka, Jawatan Penerangan Propinsi Jabar, guru anu saterasna janten Direktur Konservatori Karawitan Bandung (1961-1973); Dosen Luar Biasa di ASTI (Akademi Seni Tari Indonesia), Bandung, dugi ka pupusna ping 4 Oktober 1985.
Bakat seni sareng karya-karyana[édit | sunting sumber]
Bakat senina ngocor ti ramana anu kacatet salaku juru mamaos Ciawian jeung Cianjuran. Saterasna anjeunna diajar ku nyalira ti seniman-seniman ahli karawitan Sunda anu parantos moyan, ogé neuleuman hasil karya widang karawitan ti Raden Machjar Angga Koesoemadinata (musikolog).
Anjeunna oge kacatet salaku anu ngadegkeun rupa-rupa pakumpulan kasenian, diantarana: Jenaka Sunda "Kaca Indihiang" (1946), "Taman Murangkalih" (1948), "Taman Cangkurileung" (1950), "Taman Setiaputra" (1950), "Kliningan Ganda Mekar" (1950), "Gamelan Mundinglaya" (1951), jeung "Taman Bincarung" (1958).
Oge anjeunna anu ngadegkeun sakaligus jadi pupuhu munggaran ti "Yayasan Cangkurileung" puseur, anu cabang-cabangna sumebar di lingkungan sakola-sakola sakuliah Jawa Kulon. Anjeunna ogé anu ngadegkeun tur pupuhu Yayasan Badan Penyelenggara "Akademi Seni Karawitan Indonesia" (ASKI), Bandung (1971). Kungsi anjeunna medalkeun majalah kasenian "Swara Cangkurileung" (1970-1983).
Karya cipta kawih-kawihna dikempelkeun dina buku-buku, boh anu kungsi dipedalkeun atawa anu masih mangrupa naskah-naskah, diantarana: "Resep Mamaos" (Ganaco, 1948), "Cangkurileung" (3 jilid/MB, 1952), "Ganda Mekar" (Taraté, 1970), "Bincarung" (Taraté, 1970), "Pangajaran Kacapi" (Balébat, 1973), "Seni Swara Sunda/Pupuh 17" (Mitra Buana, 1984), "Sekar Mayang" (Mitra Buana, 1984), "Layeutan Swara" (YCP, 1984), "Bentang Sulintang/Lagu-lagu Perjuangan"; jrrd.
Karya-karyana sanés ukur dina widang kawih, nanging ogé dina widang seni drama sareng gending karesmen. Dina lebah dieu kacatet, upamana bae: "Gondang Pangwangunan", "Bapa Satar", "Aduh Asih", "Samudra", "Gondang Samagaha", "Berekat Katitih Mahal", "Sekar Catur", "Sempal Guyon", "Saha?", "Ngatrok", "Kareta Api", "Istri Tampikan", "Si Kabayan", "Si Kabayan jeung Raja Jimbul", "Aki-Nini Balangantrang", "Pangeran Jayakarta", "Nyai Dasimah".
Pangajén ka Mang Koko[édit | sunting sumber]
Mang Koko ginuluran seueur pangajén, boh anu asalna ti pamaréntah, lembaga atawa organisasi masarakat (LSM), upamana baé: Piagam Wijayakusumah (1971), salaku pangajén pangluhurna ti pamaréntah puseur (id: Departemen Pendidikan dan Kebudayaan) dina kategori "Sebagai Pembaharu dalam Bidang Seni Karawitan".
Tina riwayat ringkes kahirupan Mang Koko, urang patepang jeung hiji manusa anu enggeus masrahkeun jiwa, raga jeung bandanna pikeun kahirupan jeung kalanggengan seni, hususna seni Sunda. Jembarna, pikeun anjeunna, merenah upami urang ngaleleran gelar salaku "pahlawan panglelemes jiwa". Sabab, sakumaha kasauran anjeunna keneh dina salah sahiji kawihna, seni teh ngarupakeun panglemes jiwa.
Rujukan[édit | sunting sumber]
- Ieu babad Mang Koko dicutat sagemblengna ti tumbu ieu [1]. Mugia dimaphum. Saupami kaabotan, mangga urang sawalakeun.


text:
Wikipédia
Wikipédia nyaéta énsiklopédi nu dijieun migunakeun software wiki, nu hartina singsaha waé bisa ngarobah atawa ngeusian artikel énsiklopédina. Wikipédia disusun dina rupa-rupa basa. Wikipédia sipatna nembrak. Geus loba nu nulis Wikipédia, sarta singsaha waé dihaturan ilubiung.
Proyék ieu dimimitian 15 Januari 2001, nu mangrupa divisi nirlaba ti Yayasan Wikimédia. Mun sadaya basa digabungkeun, kiwari geus leuwih ti sayuta artikel, nu ampir satengahna dina basa Inggris.
Wikipédia basa Sunda munggaran dilalanyahan bulan Maret 2004, kalawan tujuan sangkan basa Sunda bisa ngungkulan kamajuan jaman, ngigelan jaman. Mudah-mudahan mangpaat pikeun urang Sunda, sarta masarakat umumna.


text:
Buku
Buku nya éta keretas bodas atawa nu eusina sababaraha puluh atau ratus lambar dikaput atawa dielém jadi hiji, luarna di jilid.[1] Aya buku catetan, buku tulisan, buku dagang, buku gambar, buku dongeng, buku élmu, jeung rea deui. [1]
Sajarah buku[édit | sunting sumber]
Buku–buku sakumaha bentukna ayeuna sabenerna euweuh saméméh jaman pertengahan.[2] Hal anu pang deukeutna jeung buku-buku éta téh lontar.[2] Kira-kira pertengahan abad ka lima, perkamen sarta vellum geus ngagantikeun lontar.[2] Perkamen dijieun ti kulit lembu sarta embé, sarta vellum dijieun ti kulit anak sapi.[2] Lembaran-lembaran bahan ieu, anu bisa ditulis dina hiji sisina, dipotong jeung ukuran anu sarua sarta dijilid dina hiji sisi ku penjepit kulit.[2] Jadi, lembaran-lembaran éta bisa disebut “buku”.[2]
Dina jaman pertengahan, buku-buku nu mimiti di citak nyarupaan buku-buku citak di mangsa ieu.[2] Opat potong vellum dilipet sakitu rupa, ku kituna, unggal potongan vellum éta miboga dua bilah.[2] Potongan-potongan ieu saterusna disusun patumpuk-tumpuk, ku kituna, aya sajumplukan vellum anu diwangun ti dalapan bilah, anu dingaranan "hiji bagian".[2] Bagian-bagian ieu dikirimkeun ka saurang ahli pikeun nulis buku éta.[2] Manéhna misahkeun sarta nulis hiji halaman dina hiji waktu.[2] Vellum cukup kandel, ku kituna bisa ditulis dina kadua sisina.[2]
Léngkah saterusna nya éta ngirimkeun bagian-bagian anu geus réngsé anu nyieun buku éta ka penjilid buku.[2] Penjahit buku ngaput bagian-bagian éta ngaliwatan lipetan tukang ku tali.[2] Sampul-sampul ti kai ogé dijieun sarta panungtunganana mah dibeungkeut ku tali ngaliwatan liang-liang di jero papan-papan pikeun ngajilid bagian-bagian sarta sampul-sampul éta.[2] Saterusna sapotong kulit nu badag di tapelkeun di bagian tukang bagian-bagian éta sarta sisi-sisi kai.[2] Léngkah-léngkah séjén dicokot pikeun ngahias sarta ngawetkeun buku-buku ieu, tapi ieu téh mangrupa cara nyieun buku-buku kahiji anu nyarupaan buku-buku ayeuna.[2]


text:
Below are the Cepot Semar result which're collected from trusted resources. You can start playing the media by clicking the "Listen" button to listen on mp3, "Play Video" button to play the video, or download the cepot semar by clicking the "Download" button. If you can't see the result just try to search again using another simple keywords using search box above.
Cepot Semar Results
Wayang golek bobodoran asep sunandar sunarya cepot sng rama na nyaeta semar debat ngeunaan heula mana nabi adam jeung semar muncul di dunya sng allah t Wayang Golek Bobodoran Asep Sunandar Sunarya Cepot Insyaf Bag I
Wayang golek dalang asep sunandar sunarya dakwah ceramah wayang golek cepot dawala & semar. jangan lupa like dan subscribe ya :) nuhun. Dakwah Ceramah Wayang Golek Cepot Dawala Semar
Ki asep sunandar sunarya | wayang golek - cepot durhaka ka semar 1. Wayang Golek Cepot Durhaka Ka Semar 1
Wayang golek cepot dawala nu di ceramahan ku semar bag 2. Wayang Golek Cepot Dawala Semar Ceramah 02 02
Wayang golek asep sunandar sunarya, wayang golek bobodoran, wayang golek bodoran full, wayang golek asep sunandar sunarya terbaru, wayang golek asep sunandar Wayang Golek Asep Sunandar Sunarya Bodoran Cepot Durhaka Ka Semar 2
Wayang golek bobodoran asep sunandar sunarya cepot sng rama na nyaeta semar debat ngeunaan heula mana nabi adam jeung semar muncul di dunya sng allah t Wayang Golek Bobodoran Asep Sunandar Sunarya Cepot Insyaf Bag Iii
Gila - gilaan dibuat saat kerja. Lucu Amuba Cepot Semar Ngawadul
Saya membuat ini dengan editor youtube (.youtubem/editor) Wayang Golek Cepot Semar Bagong
Ini adalah lanjutan sebelumnya. hepi barakatak..enjoy yourself. Cepot Dewala Semar Nimbrung Soal Sepakbola
Wayang golek sunda - semar jadi dua wayang golek sunda - semar jadi dua. jangan lupa like dan subscribe ya :) nuhun. Wayang Golek Sunda Semar Jadi Dua
Si cepot oge insyaf maenya jelema hanteuu,, link wayang lain nya : .youtubem/channel/ucixynayb0c9gmwp8xu0owvw. Wayang Golek Si Cepot Tobat 1
Ki dalang asep sunandar sunarya : wayang golek ["kompilasi bobodoran cepot,buta full ngakak"] wayang golek ["kompilasi bobodoran cepot,buta full ngakak"] way. Wayang Golek Bobodoran
Ari di asaan teu masalah,ari katincak masalah, aneh pan heuheuuu Si Cepot Nincak Tai Kotok


text:
U
rang Sunda kawentar resep banyol alias humor. Ceuk beja, jelema nu resep heureuy, resep banyol, resep humor, jarang katerap kasakit. Humor oge bisa jadi terapi atawa ubar keur nu gering. Ngan omat tong loba teuing heureuy di hareupeun nu boga panyakit bengek atawa asma. Lain ku nanaon, sok eungap :)
Tah, bilih peryogi hiburan, mangga undeur
bae majalah humor basa Sunda Cakakak
edisi munggaran, GRATIS!
Nyanggakeun...
SundaBlog
Hak Cipta ditangtayungan ku undang-undang. Salira diwenangkeun nyutat ieu tulisan - boh sapalih atanapi sagemblengna - kalawan sarat kedah nyerat ngaran nu nulis
sareng live link (tumbu anu tiasa di-klik) ka SundaBlog
. Mugi janten perhatosan.


text:
Jurus Hawa Asma'ul Husna
Dzikir Asma'ul husna ngarupakeun ibadah ka Alloh SWT ku nyebut asmaNa, lain menta kadigjayaan atawa kakuatan kawadukan.
Naha make dihubungkeun jeung penca nu disebut jurus hawa ?, sajarahna mah barudak urang kampung atawa jajakana lamun tas ti laut atawa ngagarap sawah atawa ngebon dina sabada diajar ngaji di tajug sok sing dalimbung teu puguh ngobrol ngaler ngidul teu puguh juntrungna bari arudud daun kawung, bari diharudung sarung anu geus bau lalay badot.
Nya kuring ngajak barudak tamba sare sore-sore ngayakeun kamonesan gymnastik ceuk basa walanda mah, nyaeta olah salira penca anu make hawa. Tapi ngan aya pamentana nyaeta kudu apal heula Asma'ul husna anu jumlahna 99. Ari dileukeunan mah Alhamdulillah dzikirna katedunan, pencana kalaksanakeun. Ibadahna kalakonan, sehatna dijalankeun.
Tangtu moal apal saharita, nya kapaksa kudu ditungtut. Asma'ul husna anu 99 teh dibagi 9 bagian, tiap bagian jumlahna 11. Ari prak-prakanana nyokot tina aksara hijaiyah tea nyaeta alif (ª ), ba (² ), ta (µ ) jeung saterusna. Contona jurus hawa nu ka hiji aya 11 jurus nyaeta:
Diajar jurus hawa bari muji jenengan Alloh anu sae, nu dimaksud sangkan eling salawasna ka nu nyiptakeun murbeng alam. Ieu jurus diolah make hawa, nyedot hawa tina irung dikaluarken tina sungut. Setiap olahan gerak tarik hawana, lamun olahan dipiceun hawa oge piceun (itungan hiji tarik hawa, itungan dua piceun dst).
Ari anu hade mah make olahan gymnastik anu lemes, leuleus tur teu pegat, jadi nyambung terus teu digandet-gandet.
Lamun rek disurupkeun kana golempang meureun kudu dipiceun olahan anu no. 2 dst. Lamun tea mah ieu jurus ka hiji tea dikendangan atawa dikacapian pek bae, ngarah genah karasana asup kana sumsum balung ngahiji jeung lelembutan. Sabab ari urang sunda mun ngadenge kendang penca ari nu geus bisa mah sok nyorodcod tuur hayang gajleng bae ngengklak makalangan. Tapi kade ari rek jurus hawa wungkul mah teu meunang dirobah saeutik oge.
Pamustunganana ieu jurus teh bisa dipake :
Tinggal urang anu niat ngarobah nyaeta nu ka 2 jeung ka 3, ari nu ka 1 mah pan teu meunang dirobah. Robahan eta dumasar kana perluna bae nu penting kudu make 4P; Polo-Pola-Palu-Paku ringkesna make otak, rencana, kakuatan jeung pamageuh kakulawargaan (babarayaan).
Lamun ku urang dilenyepan ieu olahan jurus teh pohara euyeub ku gerakan-gerakan anu ngagunakeun leungeun. Kulantaran kitu perlu ditalungtik jeung dimekarkeun, hususna perkara olahan leungeun nu rnangrupa takisan, tonjokan, newak, mepeg, nyolok jeung diles. Jadi loba pulunganeun pikeun jurus maenpo atawa ulin lainna. Bisa oge ngarupakeun jurus dasar penca husus anu ngolah perkara leungeun.
Misalna jurus ka 1 bisa dihijikeun jeung ka 4. Terus ulah poho itunganana naha rek 4 atawa 5, cokot nu ringkesna wungkul, sabab ieu jurus make tanaga sabab di pake maenpo (penca), ari hawana bisa diatur kumaha perluna bae (1 gerak 1 hawa, 2 gerak 1 hawa). Ari 4 gerak sahawa mah beurat teuing, nu wajar bae tapi mangfaat teu ngarusak awak. Baranghakan oge ari wareg teuing mah kamerkaan.
Lamun keur ibingan, jurus nu meunang dihijikeun tea bisa dirobah sangkan ninggang kana goong, ku nambahan olahan gerak, contona gerakan dampal leungeun anu nangkuban bisa ditangkarakeun terus diayunkeun, dikeupeulkeun kakara ditonjokeun jeung sajabana. Anu itungan 4 tangtu merenah jeung tepak tilu, anu itungan 5 etamah merenah jeung paleredan.
Pek reka tapi teu leupas tina dasarna. Ayeuna anu teu kurang pentingna nyaeta cokor anu ngatur lengkah. Jadi antara cokor jeung leungeun lir ibarat gula jeung peueut. Cokor dina maenpo mah kudu depek, beurat awak jadi ukuran pancegna gerakan-gerakan "MAENPO". Bisa beurat ka hareup atawa ka tukang, eta mah kumaha kaayaan gerakan, contona lamun nonjok tangtu awak beurat ka hareup piraku beurat ka tukang mah, tapi bisa oge lamun rek nonjok ngawahan heula beurat ka tukang, waktu rek tonjok pindahkeun jadi beurat ka hareup, ka tukang hampang.
Tangtu geus diajar meureun tina jurus gantung/timbangan, eta teh taya lian keur ngalatih kasaimbangan awak ngatur hampang jeung beuratna awak, mana cokorna digantungkeun sabeulah samemeh ngalengkah.
Ngado'a atawa dzikir, sakali deui eta mah ibadah. Sabab dzikir mah dzikir, penca mah penca. Jadi ulah aya anggapan jurus ieu dzikirna ieu. Tadi oge ngarah apal make cara dina penca. Kajadian anu kapanggih saenggeus papada kolot, pernah nanya naha apal keneh jurus teh ?, nya saeluk mah aya keneh lolobana lebeng poho deui tapi alhamdulillah ari dzikirna mah napel nepi ka ayeuna pisan masih keneh didawamkeun sabada sholat. Kasangtukangna ngajadikeun para baraya sakabeh jeung barudak ngora anu nguatkeun agamaNa, ngagungkeunaNa jeung muji ka Alloh SWT beurang peuting kalawan nyebut Asma Alloh anu sae.
Eta cenah teu genah leuleus mah, meunang make olahan heuras oge, tapi kudu make tanaga. Hawana dua itungan, hartina dua olahan sahawa, gumantung kana kuatna nahan hawa bisa tilu olahan sahawa, opat olahan sahawa, lima olahan sahawa dst, menang olahan dipegat-pegat. Balukarna lamun make tanaga di jurus hawa tangtu tereh cape.
Lamun make olah lemes, leuleus siga teu make tanaga, dumasar kana pangalaman kolot, boga pangaruh kana bayah, teu boga panyakit eungap. Pek bae cobaan ku arandika jeung baraya urang.
Ari make gerakan (olahan) heuras mah pantes keur barudak ngora nu benteng resep maenpo/penca. Dumasar pangalaman oge, awakna jadi paregel, ngeusi sarta cangker, rancingeus, gede wawanen kana bener, polona encer, perbawana sabar tawekal, komo dibarengan ku ibadah ku ibadah nu lima waktu kalawan khusyu.
Pikeun umumna kolot-kolot jaman walanda baheula, lamun diajar penca atawa maenpo teu make seni nyaeta make kendang penca asana saperti ngangeun teu diuyahan tiis karasana. Meunang ditabeuhan ku kendang penca sing ninggang kana wirahma nyaeta ahirna nincak kana goong. Lamun tea mah dina jurus hawa rek dikendangan tangtu loba olahan anu perlu ditambah atawa aya oge anu perlu dipiceun, tapi ulah miceun pokona, nu dipiceun mah dogdog pangrewongna wungkul.
Ieu mah sakadar contona : dina jurus ka hiji, olahan anu ka 1 lamun make hawa boga tilu itungan, tempo gambarna.
Jurus Nafas Pangapungan
Samemeh ngalaksanakeun jurus hawa nu disebut pangapungan leuwih hade ngadaro'a heula sangkan urang lancar, salamet, sehat wal'afiat. Sababna boga galeuh maneuh jeung udagan. Penca teh ibarat dunya pinuh pikiraneun jeunb simbul. Kulantaran kitu pasrah (sumerah diri) ka Alloh, ngarupakeun hiji cara anu kacida mujarabnan ibarat obat pikeun katengtreman hate. Ieu do'a anu salamina diaos ku kanjeng nabi SAW waktos mayunan rupi-rupi karerepet.
Hartina : Nun Gusti teu aya anu gampil iwal ti naon-naon anu parantos dijantenkeun gampil. Anjeun anu parantos ngajantenkeun leuweung janten tanah datar upami Anjeun mikapalay.
Kulantaran kita urang kudu :
Nya kitu deui samemeh prung diajar jurus hawa tea perlu ditambahan ku maca shalawat, memang teu aya gantar kakaitan antara doa jeung jurus. Ari doa mah langsung ka Alloh, ari jurus mah apan buatan manusa ceuk basa walanda mah disebutna GYMNASTIC, ngarah awak sehat, ngaji jejem, digawe getol, diajar suhud (junun), badan seger, rancinges, jauh tina panyakit, lain ?!!. Ari jurusna ngolah hawa, kaluar asupna diatur, sedot ku irung kaluar tina sungut. Shalawatna baca dina hate bari sila, sirah tungkul ajrih ka Alloh SWT.
Naha cenah make kudu ngado'a jeung dzikir sagala ?, penca mah penca wae teu kudu make nanaon !.
Kieu caritana mah, sabada sholat isya' barudak ngaji teh sok langsung baralik, nya kapaksa dicandet barudak teh sina ngadoa heula. Sabab biasa tos isya' teh rek terus diajar olah salira, inggis ku bisi barudak ngora, sieun menta kanu lain-lain salian ti Alloh. Loba conto lantaran hayang jadi oah, terus nyambat embah, eyang karuhun, caringin gede, kuburan karamat, puasa 40 poe, tapa di guha, matigeni, mutiih lain ayat nu dibaca tapi jangjawokan nu teu kaharti nu dipuhit.
Lantaran sieun nyaliwang kudu ngadoa heula teh nu dipamrih sangkan inget jeung eling yen menta pitulung salian ti Alloh eta pohara salahna. Ieu teh hiji usaha pradaksinapata ti kolot, supaya barudak diajar tileuleutik mung ka Alloh urang muntang jeung menta pitulung.
Ari kasangtukangna ngadoa apan aya parentahna, nyaeta dina surat Al Mu'min ayat 60 jeung surat Al Baqoroh 186. Doa teh ngarupakeun ihtiar manusa supaya ulah poho pikeun inget ka Alloh, tempo dina surat Al An'am 43. Ari ngalaksanakeuna kudu depe-depe kalawan isin ku Alloh, tempo dina surat Al Araaf 55.
ka Santika >>>


text:
Asep Sunandar Sunarya ……….
Lahir 3 September 1955 di Kampung Jelekong, Kacamatan Baleendah, 25 km arah kidul Kota Bandung. Ngaran leutikna nyaeta Sukana, anak katujuh ti tilu belas dulur kulawarga Abah Sunarya; anu dipikawanoh dalang legendaris di wewengkon Pasundan. Salain Asep Sunandar Sunarya, anak Abah Sunarya sejenna anu profesina jadi dalang nyaeta Ade Kosasih Sunarya, Iden Subasrana Sunarya, Ugan Sunagar Sunarya, Agus Muharam, sarta Imik Sunarya. Asep Sunandar Sunarya dalang wayang golek kahot anu nyiptakeun si Cepot. Kalayan karyana eta, manehna pantes disebut nu ngadobrak jagat wayang golek di Indonesia. Salain si Cepot, wayang buta oge dijieun sakitu rupa, ku kituna rupa-rupa wayang buta bisa ngalakukeun hal-hal anu unik, misalna sirahna beulah atawa buta nu bisa ngakod wayang budak. Asep Sunandar Sunarya dipuji sarta oge dikritik kana karya terobosanna eta. Tapi, kritikan eta beuki nambah sumanget kreativitasna. Hal ieu ngabuahkan hasil, ngaranna beuki populer. Utamana sanggeus Asep ngahontal jawara dalang pinilih I Jawa Barat dina taun 1978 jeung taun 1982. Saterusna taun 1985, manehna ngahontal jawara umum dalang tingkat Jawa Barat sarta meunangkeun Bokor Kencana. Pangakuan luhur hasil kreativitasna dina ngadalang, lain wae datang ti masarakat Jawa Barat sarta Indonesia, tapi oge ti luar negeri. Asep Sunandar Sunarya kungsi jadi dosen luar biasa di Institut International De La Marionnete di Charleville Perancis. Ti institut eta manehna meunang gelar profesor. Tempat padepokanna, Padepokan Giri Harja dina taun 1987 diresmikeun jadi Pusat Belajar Seni Pedalangan ku Menteri Penerangan RI anu dina waktu eta dijabat Harmoko. Ayana Padepokan Giri Harja pohara pangaruh ka prestasi, kreasi, sarta, motivasi dalang Asep Sunandar Sunarya minangka Dalang Wayang Golek Kontemporer Ti leutik keneh, utamana nincak rumaja, Asep Sunandar Sunarya geus boga ambisi jadi dalang. Ku kituna, satamat SMP, manehna nuturkeun atikan padalangan di RRI Bandung. Cacak bapana saurang dalang legendaris di kampungna, Asep milih diajar dalang ti Cecep Supriadi di Karawang. Beda jeung dalang samemehna, anu ngadalang di tempat-tempat nu husus, Asep malahan leukeun ngasosialisasikan wayang golek anu inovatif ka kampus-kampus, hotel-hotel, gedong-gedong sarta televisi. Usahana ngabuahkan hasil. Wayang golek populer di sagala rupa tempat. Penampilanna dipikaresep ku panongton boh budak ngora oge kolot. Popularitas Asep Sunarya oge beuki luhur. Manehna teu ngan saukur sok diondang pentas ngadalang di dalam negeri, tapi oge ngalanglangbuana ka Benua Asia, Amerika, sarta Eropa. Gaya pertunjukan wayang golek Asep Sunandar Sunarya mangrupa nuansa anyar anu lahir di lingkungan Dinasti Sunarya. Hal anu paling dipikaresep ku masarakat sarta mangrupakeun ciri hasna. Asep Sunandar Sunarya katelah kaahlianana dina ngokolakeun gerak atawa sabetan wayang kalayan tampilan humor atawa banyolan anu sentimentil, luwes, sarta seger.
Profil Asep Sunandar Sunarya
Alamat : Giri Harja RT 01/01 Kel. Jelekong Kec. Baleendah Kab. Bandung
1962 – 1968 : SD Cangkring
1968 – 1971 : SMP Pasigaran
1975 – ayeuna: Dina waktu sataun minimal ngayakeun 120 kali pertunjukan, malah ti 1976 depi 1987 kungsi ngeusi pertunjukan wayang golek salila 6 bulan noron.
1978 : Juara Pinilih I Binojakrama sa-Jawa Barat.
1982 : Juara Pinilih I Binojakrama sa-Jawa Barat.
1984 – 2001: Ngadegkeun Yayasan Pedalangan Giri Harja.
1985 : Juara Umum Binojakrama sa-Jawa Barat.
1989 : Ngayakeun muhibah ka Amerika dina raraga pementasan wayang golek. 1992 : Miluan Festival Wayang (Teater Boneka) di Perancis.
1993 : Jadi Dosen Kehormatan di Institut International de La Marionnette di Charleville Perancis.
1994 : Ngurilingan Eropa dina raraga pementasan wayang golek.
1994 – 2004 : Ngeusi program acara “Asep Show” di Televisi Pendidikan Indonesia (TPI) unggal bulan Ramadhan.
2001 : Muhibah ka Inggris dina raraga pementasan wayang golek di 12 kota bareng jeung Asian Music Circuit (AMC).
2005 : Ngeusi program acara Pementasan Wayang Golek unggal malem Minggu di Televisi Pendidikan Indonesia (TPI) lobana 36 episode. Selain jadi dalang, Asep meunangkeun panghargaan ti sababaraha instansi jeung panghargaan ti Presiden Soeharto, nyaeta Tanda Kehormatan Satyalencana Kebudayaan.
- Posted in: TATAR SUNDA
22 Komentar
-
saya tertarik untuk bekerjasama dalam produksi wayang golek. minta no telp nya.nomor hp saya 085220911115
-
Mohon informasi, apakah wayang golek disana dijual? kalo dijual kmn ya sy bisa menghubungi? Trima kasih
-
ass punten bade tumaros,rencana tahun 2011 abdi hoyong nanggap wayang golek di tasikamalaya, kinteun kinteun perkawis harga kumaha nya?
nuhun
asep mulyana
02193886624
-
punten bade tumaros, pami crew di padepokan giriharja3 saha wae? kegiatan abah asep ayena naon wae
-
ti kapungkur keneh abi hyng pnak sarng bah asep sunandar,, namung abi mah cuma jalmi alit kintn”na abi tiasa pnak moal nya.? Seu’eur prtarosan dina manah abi seputar kahirupan abi,, abi yakin cuma abah asep sunandar anu tiasa ngawaler sagala na..! Upami hyong ngawangkong sarang mantena bayar teu.? Pntn tos kumawantun…
-
I think the admin of this web site is genuinely working hard for his
web page, as here every material is quality based information.
-
Thanks for sharing such a pleasant idea, paragraph is pleasant,
thats why i have read it fully
-
Just what exactly genuinely influenced you to write “Asep Sunandar Sunarya .
”? I personallygenuinely adored the post! Thank you ,Cathy
-
kang kalo sewa wayang golek bisa engga
-
kang abdi bade tumaros ari nanggap wayang golek teh sabaraha.punten nya kang.
-
punten singkuring hoyong ngulem kang asep sunandar sunarya,,,kedah contact ka saha nya?
-
kang, nyuhunkeun no kontak team/padepokan abah asep, jamaah masjid di bogor, hoyong aya pangaosan anu di isi ku abah asep ? haturnuhun.


text:
BABAD LIMBANGAN
Cerita sajarahna Limbangan numutkeun sumber tina salah sahiji buku Naskah Sunda Lama Kelompok Babad anu disusun ku Edi S. Ekadjati dkk, dina naskah anu ditulis dina bentuk prosa ngisahkeun tentang asal-usul panguasa Limbangan sarta asal-usul ngaran tempat di sabudeureun Kabupaten Garut. Di caritakeun yen Prabu Siliwangi ti Karajaan Pajajaran dina hiji waktu marentahkeun Aki Haruman keur moro. Ngan alih-alih meunang sato buruan, Aki Haruman manggihan sinar anu ca’ang ti Luhur Gunung, Ari pek sinar eta asalna ti Nyai Putri ti Limbangan anu keur mandi. Pamanggih eta saterusna dilaporkeun ka Prabu Siliwangi. Nguping paras ani sakitu geulisna putri eta, Prabu Siliwangi gaduh niat bade ngalamar Nyai Putri Limbangan dan masihan nami gunung tempat manggihannana jadi ”Gunung Haruman : Seungit”
Dina awalna lamaran eta ditolak ku nyai Putri. Ngan kusabab bujukan ramana anu namina Sunan Rumenggong, ditampi eta lamaran teh. Tina perkawinan eta lahir dua orang putra, nyaeta Basudewa sareng Limanjaya Sanjaya. Basudewa anu saterusna jadi panguasa Limbangan sareng ari Liman Sanjaya mah dijadikeun panguasa Dayeuh Luhur.
Dina hiji waktu kadua putrana eta, Prabu Siliwangi ngirim dua putri keur dijadikeun istri anak-anakna, Anu hiji mah rupa na teh geulis pisan jeung dibawana teh make tandu anu goreng, tah ari anu hiji deui mah rupana biasa-biasa tur dibawana make tandu anu alus. Mimitina mah rombongan eta datang ka Limbangan jeung penguasa Limbangan milih tandu anu alus, ari tandu anu goreng mah dibawa ka Dayeuh Luhur.
Prabu Basudewa ngarasa nyesel pisan kusabab tos milih tandu anu alus kusabab istri anu di dapet na rupana biasa-biasa. Dina hiji perburuan babarengan Liman Sanjaya, Basudewa menta ka dulurna eta supaya daek nukeur istri-istri anjeunna. Prabu Liman Sanjaya satuju pisan. Tapi obrolan anjeunna na teh ka denger ku istri Limansanjaya. Kusabab teu hoyongeun dijadikeun istri Basudewa, anjeunna kabur sacara susulumputan.
Sa’atosna diteangan, Limansanjaya manggihan deui istrina eta dan janji moal rek nukeur anjeunna sareng istri Basudewa. Dina pangumbaraan saterusna, Limansanjaya sareng istrina dugi ka hiji hutan anu sakitu strategis keur ditempatan. Hutan eta dijaga ku lalaki kolot kiriman para Dewa. Saentosna terang yen Liman Sanjaya calon panghuni hutan eta, lalaki kolot eta langsung ngaleungit. Anu saterusna leuweung eta berkembang jadi hiji nagara anu dikenal ku nami Dayeuhmanggung. Salain Limansajnaya, raja Dayeuhmanggung lainna oge anu kasohor nyaeta Ranggalawe.
***
Memang dina ngeunaan babad limbangan teh seuer sumber anu benten-benten, tapi ringkesan seratan ieu mah ngan saukur pangemut kasadayana.


text:
Samoja
Samoja atawa kamoja atawa kamboja nyaéta sakumpulan tutuwuhan dina genus Plumeria. Bentukna mangrupa tangkal leutik kalawan daun nu arang tapi kandel. Kembangna anu seungit pohara has, sarta makuta kembangna boga warna bodas nepi ka beureum semu wungu, biasana lima lambar. Kembang kalayan opat atawa genep lambar makuta dianggap ngabogaan kakuatan goib ku masarakat nu tangtu.
Aya anggepan cenah ieu tutuwuhan téh asalna ti Amérika Tengah. Tutuwuhan ieu diaranan Plumeria pikeun ngahormat Charles Plumier (1646-1706), ahli botani asal Perancis. Samoja ayeuna mangrupakeun tangkal anu pohara populér di Pulo Bali alatan dipelak di ampir saban pura sarta juru kampung, sarta ngabogaan fungsi penting dina kabudayaan satempat. Di sawatara tempat di Indonesia, kaasup Malaysia, samoja dipelak di kuburan minangka tutuwuhan pangiuhan sarta pananda tempat.
Samoja bisa dibudidayakeun kalawan gampang ku cara sték tangkal.
Samoja kiwari jamak dipaké pepelakan hias di luar imah sanajan mimitina mah ieu pepelakan téh ngan digunakeun minangka pepelakan kuburan.


text:
Lenka
Lenka Kripac atawa biasa dilandi Lenka nya éta penyanyi kelahiran Australia tanggal 19 Maret 1978[1]. Bapana nya éta musisi jazz, imigran asal Cekoslovakia[1]. Indungna nya éta guru anu nurunkeun bakatna ka Lenka. Nalika umur 7 taun, Lenka pindah ka Sidney terus meunangkeun pangajaran musik pertamana[1]. Lenka mahér maénkeun alat musik Terompet jeung Piano[1].
Karir[édit | sunting sumber]
Lenka kungsi ngiluan sakola akting the Australian Thetre For Young People nu dimana manéhna dilatih ku Cate BlanChette[1]. Lenka pernah jadi host di Cheez TV jeung jadi artis di Sababaraha pilem di Australia, The Dish jeung Lost Things, sarta sababaraha drama[1]. Karir musik Lenka dimulai nalika kagabung dina Australian electronic-rock crossover band Decoder Ring terus ngarilis 2 album[1]. Sedengkeun solo karirna dimulai nalika Lenka pindah ka California terus ngarilis single THE SHOW tanggal 24 Séptémber 2008[1]. Single The Show asup ka peringkat 142 di US Billboard 200[1]. Lenka ngarilis album LENKA taun 2008 (label rekaman:epic), diteruskeun ku album TWO anu dirilis taun 2011 ayeuna (label rekaman: SMI EPC)[2].


text:
panata acara
PANATA ACARA
Meletékna srangéngé dipapag ku ricitna sora manuk nu patémbalan jeung papada baturna. Ngeclakna cai ibun tina dangdaunan nu maseuhan alam dunya. Samméhna sora hayam jago kongkorongok disambung ku sora suci nu ngagero sadaya manusa pikeun babakti kanu maha suci. Mungguh éndah alam dunya. Subhanalloh… hatur nuhun gusti.. Tos teu kaetang nikmat ti gusti anu parantos ku uarng katampi, moal kaétang.Sadaya puja puji mung kagungan mantenna, mung payus kasanggakeun ka gusti nu maha suci Alloh SWT. Solawat sinareng salam mugia salawasna ngocor ngaolontor ka jungjunan uran sadaya, kangjeng nabi Muhamad SAW.
Bapa…. Anu ku sim kuring di pi hormat…
2. Ngahturkeun nuhun ka hadirin
Salaku panata acara sim kuring ngahaturkeun wilujeng sumping ka para tamu uleman, utamina bapa….. bpa ….., bapa/ibu……, ogé teu hilap ka ibu miwah bapa anu janten sepuh murid, sareng teu hilap ……
3. Nepikeun pamaksudan
Sakumaha anu paranos kauinga ku sadayana yén ieu acara téh taya sanés kanggo ngébréhkeun kabingah réhna sadya murid parantos lulus kalawan nyugemakeun…….
4. Sanduk-sanduk
Dina ieu kasempetan ogé sim kuring seja nyuhunkeun dihapunten ka sadaya nu hadir boh blih dina panampianana kirang nyugemakeun……..
5. Macakeun rutuyan acara
Hadiirn nu dipihormat, runtuyan acara paturay tineung ieu dianatwisna
– Bubuka
– Laporan ti pupuhu calagara
– Kedal ucap pamungkas ti wawakil wisudawan
– Pamapag ti ….
– Pamapag ti …
– Do’a
– Ngangkalungan wisudawan
– Seni..
6. Ngahaturanan nyarita
Kanggo acara saljengna nya éta laporan ….., ka …. Dihaturanan..
Hal nu perlu diperhatikeun
1. Pasemon
2. Diksi/pilihan kecap
– Undak usuk
– Purwakanti
– Babasan paribasa
3. Lentong/intonasi
4. Lafal
-
Arsip
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
- Agustus 2012 (1)
-
Kategori
-
RSSEntries RSS
Comments RSS


text:
Mercosur
Mercosur atawa Mercosul (basa Spanyol: Mercado Común del Sur, Basa Portugis: Mercado Comum do Sul, Basa Guarani: Ñemby Ñemuha, Basa Sunda: Pasar Bareng Kidul) nyaéta hiji pasatujuan ékonomi jeung pulitis antara Argéntina, Brasil, Paraguay, jeung Uruguay. Ngadeg dina 1991 ku Traktat Asunción, nu satersna dimekarkeun jeung dianyarkeun ku Traktat Ouro Preto 1994. Tujuana pikeun mromosikeun dagang bébas jeung pagerakan banda, masarakat, jeung mata uang nu robah-robah. Basa resmina nyaéta Basa Portugis, Basa Guaraní,[2] jeung Basa Spanyol. Mercosur jeung Komunitas Nagara Andés mangrupakeun sarikat pabéan nu mangrupakeun bagian ti integrasi Amérika Kidul nu kahubung jeung Uni Nagara Amérika Kidul.
Asalna Mercosur balik deui ka 1985 basa Présidén Argéntina, Raúl Alfonsín, jeung Présidén Brasil José Sarney nandatanganan Program Gawé Bareng Ekonomi jeung Integrasi Argéntina-Brasil atawa PICE (Basa Portugis: Programa de Integração e Cooperação Econômica Argentina-Brasil; basa Spanyol: Programa de Integración y Cooperación Económica Argentina-Brasil).[3] program éta ogéngajukeun Gaucho salaku hiji mata uang pikeun padagangan régional.
Bolivia, Chili, Kolombia, Ékuador, jeung Péru ayeuna miboga status "anggota nu kaasosiasi". Vénézuéla nandatanganan hiji pasatujuan kaanggotaan dina 17 Juni 2006.[4] Diwangunna Parlemén Mercosur disatujuan dina patepungan luhur présidén-présidén Désémber 2004. Parlemén éta kedahna miboga 18 wakil ti masing-masing nagara dina 2010, teu paduli populasina.
Nagara anggota[édit | sunting sumber]
Mercosur diwangun ti 4 nagara daulat anggota: Argéntina, Brasil, Paraguay, jeung Uruguay.
Vénézuéla bakal jadi nagara anggota pinuh nu ka-5 sanggeus pangasahan kongrés Paraguay; sadaya anggota lianna gues ngesahkeun kaanggotaan pinuh Vénézuéla.
Tempo ogé[édit | sunting sumber]
Bacaan salajengna[édit | sunting sumber]
- Samuel A. Arieti, The Role of MERCOSUR as a Vehicle for Latin American Integration, Chicago Journal of International Law, vol. 6 (2005/2006), pp. 761–773.
Rujukan[édit | sunting sumber]
Tumbu kaluar[édit | sunting sumber]
Citakan:Regional organizations Citakan:LatAmInt


text:
Jan Mayen
Koordinat: 70°59′N 8°32′W / 70.983°N 8.533°W Pulo Jan Mayen mangrupakeun hiji pulo vulkanis di Samudra Arktik jeung bagian ti Karajaan Norwégia. Pulo ieu panjangna 55 km (34 mi) (kidul-kulon ka kalér-wétan) jeung luas aréana 373 km2 (144 mi2), sbagian katutup glétser (daérah saluas 114.2 km2 [44.1 mi2] sakurilingeun Beerenberg). Pulo ieu boga dua bagian: kalér-wétan Nord-Jan nu luas jeung nu leutik Sør-Jan, dihubungkeun ku hiji genténg taneuh salébar 2.5 km (1.6 mi). Pulo ieu aya 600 km (kira-kira 400 mil) kalér-wétaneun Islandia, 500 km (kira-kira 300 mil) wétaneun Greenland tengah, jeung 1,000 km (kira-kira 600 mil) kuloneun Tanjung Kalér, Norwégia. Pulo ieu loba gunungan, puncak nu pangluhurna nya éta gunung api Beerenberg di kalér.
Tumbu kaluar[édit | sunting sumber]
- Jan Mayen di Open Directory Project
- Portal resmi Jan Mayen
- Poto jeung informasi nu patali
- Gambar citraan satelit


text:
Ngokolakeun runtah
Ngokolakeun runtah atawa manajemén runtah (Basa Indonésia: pengelolaan sampah, Basa Inggris: waste management, Basa Walanda: vuilnisophaaldienst) nyaéta prosés ngokolakeun runtah kaasup ngumpulkeun, ngirimkeun, mrosés, ngadaur ulang atawa miceun éta runtah. Istilah ieu biasana patali jeung bahan nu dihasilkeun tina aktivitas manusa, tur ilaharna dikokolakeun teh pikeun ngurangan pangaruhna kana kasehatan, lingkungan atawa estetika. Sanajan geus jadi kasapukan yén runtah téh mangrupa bahan nu teu dipikahayang, lain hartina runtah euweuh gunana. Malah, lamun bisa ngokolakeunnana runtah ogé bisa ngabogaan mangpaat ekonomis. Manajemén runtah ogé diterapkeun keur ngahadéan sumber daya alam. Manajemén runtah bisa patali jeung bahan padet, cair, gas atawa radioaktif, kalayan cara jeung widang kaahlian nu beda-beda keur unggal bahan-bahan eta.


text:
Geri Halliwell
Geri Halliwell anu ngaran aslina Geraldine Estelle Halliwell dibabarkeun ping 6 Agustus 1972[1]. Geri Halliwell dilahirkeun jeung gedé di Watford, Hertfordshire, England[1]. Geri Halliwell nya éta saurang penyanyi jeung pangarang lagu, pangarang jeung aktris. Geri Halliwell mimiti kawéntar taun 1990-an salaku anggota Spice Girls anu meunang jujuluk Ginger Spice[1]. Nalika ping 30 Mei 1998, Geri Halliwell niggalkeun kelompok Spice Girls jang ngamimitian karir sorangan[1].Taun 1999,Geri Halliwell ngarilis album solo munggaranan SCHIZOPHONIC anu single munggaranna Look at Me[1]. Single ieu ngahontal kasuksésan nepi ka kajual 700.000 copy dihandapeun singlena Boyzone, You Needed Me[1]. Album kadua anu dirilis taun 2001 Scream If You Wanna Go Faster,anu lagu unggulanana It's Raining Men anu dipaké jadi soundtrack Bridget Jones's Diary jeung video game, DDRMAX2: Dance Dance Revolution 7thMIX, Scream If You Wanna Go Faster, jeung Calling[1]. Album ieu kajual nepi ka 1,3 juta copy di dunya[1]. Tungtung taun 2004, Geri Halliwell ngarilis single Ride it,anu bisa jadi no. 4 di UK. charts[1]. Single ieu mangrupa single munggaran tina album katilu Passion, anu dirilis ditengah-tengah taun 2005[1]. Album ieu ngahontal penjualan 10 rébu copy di Inggris jeung 500 rébu copy di dunya[1].
Geri Halliwell ngarilis 3 autobiografi nya éta IF ONLY 1999, JUST FOR THE RECORD 2002 jeung UGENIA LAVENDER 2008[1].Manéhna ogé ngarilis 2 DVD ngeunaan yoga nya éta GERI YOGA jeung GERI BODY YOGA[1].Lian ti nyanyi jeung nulis, Geri Halliwell gé mimiti ngambah dunya akting ku aktingna dina serial Sex And The City jeung film Fat Slags 2004[1]. Geri Halliwell ngalahirkeun orok awéwé ping 14 Mei 2006 anu dingaranan Bluebell Madonna Halliwell, anu Victoria Beckham jadi indung baptisna. Gery nikah jeung Ivan 'Flipz' Velez anu jadi penari latar Geri nalika bulan September 2008[1]. Sabada tur reuni Spice Girls, Geri Halliwell teu hayang deui nyieun album rékaman[2].Manéhna mutuskeun pindah jadi pangarang kusabab ngarasa leuwih ngeunah jadi pangarang[2].Geri ngarilis buku munggaranana ngeunaan barudak anu judulna Eugenia Lavender[2].


text:
Drama bahasa sunda untuk 6 orang pemain
NYADAR KARENA HUKUM
Tokoh :
1. Dadan
2. Didin
3. Dudun
4. Km
5. Guru bp
6. Pak udin
Dina hiji poe hirup 3 dudulran. Maranehna teh sakolah babarengan, jeung dei maranehna the sakelas. Anu naramina nyaeta Dadan, idin sareng Dudun. Maranehnateh murid pang badungna di kelas.
Dina hiji poe di jero kelas, maranehna keur di ajar di jero kelas. Tapi guruna teu asup.
(di jero kelas)
Dudun : dan, din bosen yeuh di kelas, mungpung euweuh guruna urang pada bolosweh yuk !
Dadan : jeeeehhh..... urang mah hayuh wae, tanya weh tuh kasi didin ! daekkeun teu ?
Didin : dih, piraku urang saminggu rek bolos wae !
Dadan : hayu din, kagok lah sapoe dei, isukan pere iyeuh !
Dudun : tah heueuh, bener isukan pere iyeuh !
Didin : hayulah hayu !
Tuluy maranehna sipa-siap rek mangkat bolos tapi di tegor ku km !
Km : heh, maraneh rek mangkat kamarana ?
dadan : naon maneh? Kumaha urang weh, urang rek kamana ke ! lain urusan maneh !
Dudun : awas siah lamun maneh bebeja ka guru, lamun bebeja maneh moal aman di kelas !
Dadan dudun : bener !
Tulu maranehna marangkat bari geus di caram ge ! tapi km boga pikiran rek di bejakeun tah barudak tteh ka guru bp.
Km : ku urang bejakeun weh ah, dari pada beuki badeg wae barudak teh !
Km terus mangkat ka ruang bp, kabeneran di guru bp kkeur aya di ruanganna .
(di ruang bp)
Km : assaamualaikum !
Guru bp : waalaikumsallam ! mangga asup
Km : nuhun pak !
Guru bp : mannnga calik jang ! aya naon !
Km : kieu pak, di kelas simkuring tek aya barudak anu baradung pisan, maranehna bbolos wae, cikeneh ge maranehna kaluar pak bolos. Da pedah teu aya guruna.
Guru bp : saha, di kelas mana !
Km : ti kelas 9z pak nyaeta dadan, didin, sareng dudun pak !
Guru bp : het budak eta dei !
Km : muhun pak !
Guru bp : nya entos nuhun laporanna, ke rek di urus weh ku bapak !
Km : owh..nuhun atuh pak !
Guru bp : muhun jang !
Km : assalamualaikum pak !
Guru bp : waalaikum salam....!!
Dijalan rek bolos, maranehna neangan tempat sakeur bolos.
(DIJALAN REK BOLOS)
Dudun : Dan, Din urang bolos kamana yeuh !
Dadan : kumaha lamun ka tempat bilyard!
Dudun : urang mah hayu ! kumaha din !
Didin : hayulah!(bari kapaksa)
Dudun : dih nyantaiweh moal kanyahoan iyeuh didinyamah ! bawa santai weh poe ayeunamah !
Dadan : hayu urang mangkat, cbut bray !
Tuluy maranehna teh marangkat ka tempat anu di tuju nyaeta tempat bilyar tea. Pas poe senenna te maranehna asup sakola dei, tuluy km merebeja ka maranehna yen maranehnateh di pannggil kku guru BP !
(di kelas)
Km : dadan, didin, dudun. Maneh titah ka ruang bp !
Dudun : emang urang aya masalah naon jeung guru bp ?
km : kadi tu weh lamun teu percaya mah !
Didin : nu bener maneh !
Km : bener, lamun teu kaditu ke maneh di kaluarkeun ti sakola !
Dadan : maneh bebejanya kamri uurang barolos !
Km : emang lamun heueuh kunaon ?
Dudun : maneh geus wani kaarurang ?
Dadan : bray dari pada urang di kaluarkeuh, hayu weh uurang pada kaditu.
Didin : bener dan, hayu weh urang pada kaditu !
Dudun : hayulah hayu !
Dadan : awas siahhhh...!!!!
Tuluy maranehnateh mangkat ka ruang BP. Bari maranehna ge sieuneun.
(diruang bp)
Dadan : assalamualaikum !
Guru bp : waalaiikuum salam, arasup maneh !
Didin : aya naon yeuh pa abdi sadaya di ppiwarang kadieu !
Guru bp : maneh nu ngarana DADAN, DIDIN, jeung DUDUN lain ?
3an : muhun pak !
Guru bp : maneh barolos wae nya?
3an : heunteu pak !
Guru Bp : nu bener maneh ! aya laporanna yeuh !
Dadan : nya muhun pak, arurang emang sok bolos, tapi abdimah tara ngajakan pak!
Guru bp : ah...ayeunamah tong silih salah keun, tos loba bukti jeung laporana da !, yeuh surat berekeun ka kolot maneh, pokona isukan maneh kudu datang jeung kolot maneh.
Dudun : nya entos atuh pak, abdi tiluan menta hampura weh pak ! janji moal kitu dei !
Guru bp : geu ulah loba omong, kaluar weh geura, tong poho isukan !
Dadan : nya pak, assalamu alikum pak ? (bari salim3an)
Enjingna, pas maranehna di jero kelas, maranehna di pangggil ka ruangan guru bp, da kolotna datang !
(diruang bp)
Dadan : assalamualaikum !
Guru bp : waalaikumsalam, asup !
Guru bp : punten pak ! bapak wali ti saha !
Pak Udin : owhh...kieu yeuh pak, maranehna teh duduluran abdi, kabenerean bapakna si dudun jeung si deden ramana tos almarhum ! jadi abdi ngawalian budak ttiluuan, ngmong-ngomong aya naon yeuh pak !
Guru bp : kieu pak, maranehna tiluan tara asup sakola, tos saminggu maranehna bolos wae !
Pak Udin : nu bener pak, da unggal poe mah mranehna teh sok mangkatt wae ti bumimah !
Guru bp : abdi ngagaduhan laporan ti budak osis sareng kmna yen manehnateh ceunah sok bolos di tempat bilyard !
Pak udin : nu bener maneh dan !
Dadan : eeee.....nya pak ! hampuraweh pak !
Pak udin : astagfirullan, maneh tos di bayaran mmal-mahal sakola didieu, tapi sikap maneh ayeuna kieu ! bapak teh teu hanyang manneh kos bapak, Cuma jadi kuli pabrik !
Dadan : NYA HAMPURA WEH NYA PAK !
Pak udin : Tah ayeunamah simkuring serah keun weh ka bapak ! bade di kumaha keun yeuh pak !
Guru bp : kieu yeuh pak, abdi sareng gguru atos nggarundingkeu yen iyeu budak tiluan teh rk di DO wae ti sakola iyeu !
3an : pak, beri keringanan atuh pak!
Dadan : abdi janji bade ngarubah sikap abdi !
Guru bp : bener maneh jannji
Dadan : demi allah pak abdi bade nagrubah sikap !
Guru bp : nya entos atuh pak, ayeunamah kieu weh iyeu budak tiluan teu jadi di do tapi iyeu budak bade di skor weh saminngu teu meunag sakola heula !
Pak udin : nya nuhun atuh pak !
Guru bp : nuhun tos datang pak !
Pak udin : nya sami’’ pah, hampurakeun anak abdi pak, assalamualaikum !
Guru bp : waalaikum sallam :
Tuluy senggeus maranehna di skor maranehna asup dei ka kelas 9z rek nyokot tas da rek balik jeung bapkna si dadan.
(nyokot tas di kelas)
Km : yih rek kamarana dei maneh !
Dadan : simkuring di skor m !
Km : tah ceuk urangge jadi budak tong sok badeg geh, tong sok bolos wae !
Didin : hamppuranya m !
Maranehna teh senggeus di skor saminngu asup dei ka sakola, tapi ayeunamah maranehna geus saladar. Tara barolos dei.
sumber :
Drama bahasa sunda untuk 6 orang pemain
Drama bahasa sunda untuk 6 orang pemain


text:
Alkéna
Alkéna mangrupakeun salasahiji ti tilu golongan hidrokarbon teu jenuh nu ngandung sahanteuna hiji beungkeut ganda karbon-karbon sarta mibanda rumus molekul CnH2n (nu dua deui nyaéta alkuna jeung aréna).
Alkéna pangbasajanna nyaéta C2H4, nu ngaran umumna "étiléna", sedengkeun ngaran IUPACna mah "éténa".
Daptar eusi
- 1 Struktur alkéna
- 2 Pasipatan fisik
- 3 Pasipatan kimia
- 4 Réaksi
- 5 Tata ngaran alkéna
- 6 Tempo ogé
Struktur alkéna[édit | sunting sumber]
Bentuk alkéna[édit | sunting sumber]
Sakumaha nu diprédiksi ku modél VSEPR pasangan éléktron (tempo beungkeut kovalén), sudut beungkeut dina unggal karbon na beungkeut ganda nya kira 120°, najan sudutna bisa leuwih badag alatan batekan interaksi non-beungkeut ti gugus nu napel na karbon beungkeut ganda. Pikeun conto, sudut beungkeut C-C-C na propéna (propiléna) nyaéta 123.9°.
Géométri molekular beungkeut ganda karbon-karbon[édit | sunting sumber]
Kawas beungkeut kovalén tunggal, beungkeut ganda bisa digambarkeun dina tumpang tindih orbital atom, iwal ayana tambahan beungkeut sigma di sagigireun beungkeut pi.
Unggal karbon na beungkeut ganda migunakeun sakabéh orbital hibrid sp2-na pikeun ngabentuk beungkeut sigma ka tilu atom. Orbital atom 2p nu teu kahibridkeun, nu ajeg dina widang nu kabentuk ku tilu aksis orbital hibrid sp2, ngagabung pikeun ngabentuk beungkeut pi.
Kusabab merlukeun loba énergi pikeun megatkeun hiji beungkeut pi (264 kJ/mol na étiléna), rotasi na beungkeut ganda karbon-karbon susah pisan kalaksana, sahingga dianggap teu bisa.
Tempo ogé: géométri molekular
Pasipatan fisik[édit | sunting sumber]
- Sarua jeung alkana.
- Wangun fisik gumantung massa molekul.
Pasipatan kimia[édit | sunting sumber]
Alkéna mangrupakeun sanyawa nu rélatif stabil, tapi leuwih réaktif batan alkana.
Réaksi[édit | sunting sumber]
Sintésis[édit | sunting sumber]
- Sintésis alkéna skala industri ilaharna ku cara cracking minyak bumi.
- Alkéna bisa disintésis tina alkohol ku migunakeun réaksi éliminasi nu ngaluarkeun molekul cai:
H3C-CH2-OH + H2SO4 → H3C-CH2-O-SO3H + H2O → H2C=CH2 + H2SO4
- Sintésis katalitik a-alkéna bisa dihontal ku réaksi éténa jeung triétilaluminium, hiji sanyawa organologam kalawan ayana nikel, kobal, atawa platina.
Réaksi adisi[édit | sunting sumber]
Hidrogénasi katalitik[édit | sunting sumber]
Hidrogénasi katalitik alkéna ngahasilkeun alkana alkana. Réaksina dilumangsungkeun dina tekenan sarta migunakeun katalis logam. Katalis skala industri biasana platina, nikel, atawa paladium, sedengkeun pikeun skala laboratorium, biasana dipaké nikel Raney, alloy nikel jeung aluminium.
Di handap ieu kasaruaan réaksi hidrogénasi katalitik étiléna nu ngahasilkeun étana:
CH2=CH2 + H2 → CH3-CH3
Adisi éléktrofilik[édit | sunting sumber]
Réaksi adisi alkéna réréana nuturkeun mékanisme adisi éléktrofilik.
- Halogénasi: adisi bromin atawa klorin éléméntér jadi alkéna ngahasilkeun, patutur-tutur, dibromo- jeung dikloroalkéna visinil. Dekolorisasi (leungitna warna) leyuran bromin na cai mangrupakeun uji analitik pikeun ayana alkéna:
CH2=CH2 + Br2 → BrCH2-CH2Br
- Hidrohalogénasi: adisi asam hidrohalat kawas HCl atawa HBr jadi alkéna ngahasilkeun haloalkanas.
CH3-CH=CH2 + HBr → CH3-CHBr-CH3
Mun dua atom karbon na beungkeut ganda numbu ka sababaraha atom hidrogén, halogénna condong milih asup ka karbon nu meungkeut hidrogén pangsaeutikna (aturan Markovnikov).
- Adisi karbéna atawa karbénoid ngahasilkeun siklopropana
Oksidasi[édit | sunting sumber]
- Ku ayana oksigén, alkéna kaduruk ngahasilkeun seuneu nu caang jadi karbon dioksida jeung cai.
- Oksidasi katalitik jeung oksigén atawa réaksi jeung asam perkarboksilat ngahasilkeun époksida
- Réaksi jeung ozon ngabalukarkeun pegatna beungkeut ganda, ngahasilkeun dua aldehida atawa keton
R1-CH=CH-R2 + O3 → R1-CHO + R2-CHO + H2O
Réaksi ieu bisa dipaké pikeun nangtukeun posisi beungkeut ganda na alkéna nu teu dipikanyaho.
Polimérisasi[édit | sunting sumber]
Polimérisasi alkéna mangrupakeun réaksi nu penting sacara ékonomis, ngahasilkeun polimér nu ajén industrina badag pisan, kayaning plastik poliétiléna jeung polipropiléna. Polimérisasi bisa lumangsung migunakeun mékanisme radikal bébas atawa ionik. Pikeun leuwih jéntré ngeunaan mékanismena, tempo artikel polimérisasi.
Tata ngaran alkéna[édit | sunting sumber]
Ngaran IUPAC[édit | sunting sumber]
Pikeun ngahasilkeun akar ngaran IUPAC pikeun alkéna, cukup ku ukur ngaganti selapan -an- tina nyaran indungna jadi -én-. Pikeun conto, CH3-CH3 mangrupakeun alkana étANa. Ku kituna, CH2=CH2 ngaranna étÉNa.
Piekun alkéna nu leuwih badag, nu isomérna aya ku bédana posisi beungkeut gandana, sistim nomerna kieu,
- Itung karbon pangpanjangna nu ngandung beungkeut ganda sahingga atom karbon na beungkeut gandana kaitung pangdeukeutna ti tungtung.
- Cirian lokasi beungkeut ganda ti karbon kahijina
- Cirian cabang atawa alkéna nu kasubstitusi sarua jeung nu tadi.
- Itung atom karbonna, nomeran posisi jeung béré ngaran substituénna, nomeran posisi beungkeut gandana, sarta ngaranan rantay utamana
Ngaran umum[édit | sunting sumber]
Najan sistim ngaran IUPAC jétu jeung ditampa sacara universal, aya ogé alkéna nu leuwih dipikawanoh ngaran umumna:


text:
Érloji
Érloji mangrupa jam anu nuduhkeun waktu anu dipaké dina leungeun.[1].
Sajarah jeung Kamekaran Érloji[édit | sunting sumber]
Kecap jam atawa (érloji) geus dipaké dina abad ka-14 sakitar 700 taun, anu asalna tina basa latin nya éta clocca. [2] Numutkeun sajarah, sundial atawa jam panon poé mangrupa jam anu kahot dina perabadan manusa.[2] Jam ieu dijieun ku salah saurang ahli Astronomi muslim anu ngaranan Ibnu al-Shatir sakitar 3.500 taun saméméh Maséhi.[2] Jam ieu nembongkeun waktu dumasar perenahna panaon poé.[2] Ibnu al-Shatir ngabagi waktu dina sapoé 12 jam, dina musim tiris waktuna samporét sedengkeun musim panas waktuna leuwih lila.[2] Sakitar 5.000-6.000 taun katukang, urang Mesir ngukur waktu jeung nyieun kalénder maké obelisk.[2] Dina taun 1400 SM urang Mesir geus mimiti maké jam cai anu ngarana Clepsydra.[2] Jam cai paling canggih mimiti kapanggihna di jaman kajayaan Islam anu dijieun ku Al-Jaziri dina taun 1136-1206 anu bentukna gajah anu bisa ngahasilkeun sora di unggal jam.[2] Jam astronomi anu panggedéna anu dijieuna di Al-Jazari disebut Castle Clock, anu dianggap jadi jam analog komputer anu munggaran.[2] Di Islam, Al-Jazari lain salah sahiji jalma anu nyiptakeun jam.[2] Ayana jam pasir sakitar 1400 samemeh Masehi.[2] Mimitina masarakat Eropa wanoh kana jam sakitar taun 1300.[2] Masarakat Inggris mimiti nyieun erloji dina taun 1580.[2] Sedengkeun sakitar taun 1525 Peter Henlein, tukang konci ti Nurnberg, Jerman ngawanohkeun jam imah anu diameterna 10-12,5 cm jeung kandelna 7,5 cm.[2] Ahir abad ka-16, lonceng mimiti dijieun lempeng jeung di awal abad ka-17 mesina mimiti dibéré bengkus tina kuningan, kalayan tutup kaca jeung jarum paranti nunjukeun menit.[2] Jam digital atawa éléktrik mimitina dijieun ku perusahaan The Hamilton Watch Co of Lancaster, Pennsylvania sakitar taun 1950.[2] Sanggeus kitu mimiti ayana sababraha mérek jeung model arloji.[2]


text:
Unsur kimia
Unsur kimia (kadang ukur disebut unsur) téh ngarupakeun matéri nu disusun ku atom-atom nu jumlah proton jero intina sarua. Tah jumlah proton ieu nu katelah wilangan atom unsur. Pikeun conto, sakabéh atom nu jumlah proton na intina aya 6 disebutna atom unsur karbon, jeung sakabéh atom nu boga 92 proton na intina disebut atom unsur uranium.
Di dieu disadiakeun daptar unsur nurutkeun ngaran, nurutkeun lambang, jeung nurutkeun wilangan atom. Paling merenah mun dipintonkeun dina bentuk tabel periodik, nu ngumpulkeun/nyusun unsur-unsur dumasar kana kamiripan sipat-sipatna.
Atom-atom unsur nu sarua nu intina ngandung jumlah neutron nu béda disebut isotop unsur. Unsur murni bisa aya dina kaayaan unit monoatomik, diatomik, atawa poliatomik nu disusun ku atom-atom nu sarupa. Nu kieu disebutna alotrop.
Ngaran resmi unsur-unsur kimiawi ditangtukeun ku International Union of Pure and Applied Chemistry, IUPAC, nu sacara umum nyokot ngaran nu dipilih ku nu manggihanana. Unsur kimiawi oge dibéré lambang kimiawi nu unik, dumasar kana ngaran unsurna (teu kudu basa Inggris). (Pikeun conto, karbon lambangna 'C', ari sodium (vérsi Inggris) lambangna 'Na', tina kecap Latin "natrium"). Lambang kimiawi dipaké sacara internasional, sedengkeun ngaran unsurna bisa waé ditarjamahkeun kana basa séwang-séwangan. Lambang kimiawi ditulisna kapital (aksara kahiji), sedengkeun ngaran lengkepna mah henteu, samodél dina conto tadi, iwal mun aya di awal kalimah.
Unsur-unsur bisa ngagabung (réaksi) jadi sanyawa murni (samodél cai, uyah, oksida, jeung sanyawa organik). Umumna sanyawa-sanyawa ieu mibanda hiji wangunan stoikiométri jeung struktur sarta sipat nu mandiri.
Sababaraha unsur, utamana unsur logam, ngagabung jadi struktur anyar nu wangunanana bisa rupa-rupa (samodél alloy logam). Dina kasus modél kieu, leuwih merenah nyebut fase batan sanyawa.
Sacara umum, bahan kimia bisa waé diwangun ku campuran rupa-rupa nu di luhur.
Daptar eusi
Pedaran[édit | sunting sumber]
Unsur panghampangna, nyaéta hidrogén (H) jeung hélium (He). Sakabéh unsur nu bareurat dijieun, boh alami atawa artifisial, maké rupa-rupa cara nukléosintésis, kaasup fisi nuklir.
Nepi ka 2006, aya 117 unsur (dina jihat ieu, "aya" téh ngandung harti kungsi kasaksian ayana, najan ukur saéhé hasil luruhan, nu bisa dibédakeun ti unsur lianna)[1][2]. Ti nu 117 ieu, 94 aya sacara alami di Marcapada, nu genep ti antarana aya dina jumlah renik: téhnésium (nomer atom 43), prométium (61), astatin (85), fransium (87), néptunium (93), jeung plutonium (94). Unsur nu 94 ieu, ditambah kalifornium (98), geus kadetéksi aya di mayapada dina spéktra béntang jeung supernova, tempt kabentukna unsur radioaktif nu umurna pondok.
Tempo ogé[édit | sunting sumber]
- Kimia
- Papanggihan unsur kimia
- Ayana unsur kimia di alam
- Ngaran unsur sistimatis
- Elements song
- Fictional element
- Unsur kimia nu dingaranan saluyu jeung nu manggihna
- Unsur kimia nu dingaranan saluyu jeung tempat manggihna
- Sanyawa kimia
- Citakan pikeun eusi kaca unsur-unsur kimia
Tumbu kaluar[édit | sunting sumber]
Catetan suku[édit | sunting sumber]
- ↑ Sanderson, Katherine (17 October 2006). "Heaviest element made - again". nature@news.com. Nature (journal). Diakses pada 19 Oktober 2006.
- ↑ Phil Schewe and Ben Stein (17 October 2006). "Elements 116 and 118 Are Discovered". Physics News Update. American Institute of Physics. Diakses pada 19 Oktober 2006.